
I. Hipnoza - de Ia magie 
la psihoterapia modernă 



Hipnoza nu este un fenomen supranatural, ci doar o stare modificată de 
conştiinţă, asemănătoare cu relaxarea sau cu stările meditative specifice unor 
culturi orientale. 

Fenomene similare cu cel hipnotic se întâlnesc frecvent în viaţa cotidiană. 
Astfel, cineva poate fi atât de absorbit de lectura unui roman sau de vizionarea 
unui film la televizor, încât nu mai aude soneria de la uşă sau se poate lăsa furat 
de gânduri în asemenea măsură, încât nu mai înregistrează ce-i spune interlocu- 
torul cu care tocmai discută. Se apropie de hipnoză şi fenomenele de reverie, în 
timpul căreia, dominaţi de propriile construcţii imaginative, parcă nc transpunem 
în alte locuri şi trăim alte stări decât cele legate de realitatea imediată, precum şi 
fenomenele de extaz religios care se întâlnesc frecvent la adevăraţii credincioşi. 

Şoferul care conduce noaptea şi este fascinat de dunga luminoasă a şose- 
lei, care îi produce o îngustare a câmpului conştiinţei ce se poate uneori solda 
cu accidente, este şi el victima unei stări asemănătoare cu hipnoza. Aceste stări 
le denumim în limbaj comun cu ajutorul unor termeni ca: „a te lăsa furat“, „a fi 
pc altă lume" etc. Cei care trăiesc astfel de stări îşi orientează de fapt gândurile 
în interiorul lor. 

Fenomenele de tip hipnotic au fost descrise încă din antichitate şi continuă 
să se întâlnească frecvent în practicile magice specifice culturilor primitive. 
Posibilităţile hipnozei au fost când exagerate, aşteptându-se de la cei care o 
practicau adevărate minuni, rezolvarea unor cazuri pe care nu le puteau solu- 
ţiona alte metode medicale sau psihologice, când minimalizate sau chiar negate 
de către sceptici, care însă nu făcuseră suficiente eforturi pentru a cunoaşte 
metoda în detaliu. 

Se pare că un deserviciu însemnat i-au făcut hipnozei apropierea exage- 
rată a acesteia de fenomenele parapsihicc, considerându-se că persoanele care o 
practică trebuie să dispună neapărat de forţe supranaturale, cât şi performanţele 

hipnotizatorilor dc estradă care au îndepărtat pe mulţi cercetători serioşi de acest 
domeniu. 

De asemenea, multe lucrări din domeniul literaturii ştiinţifico-fantastice 
au accentuat ideea că subiectul hipnotizat devine un fel de robot uman, contro- 
lat pe cai paianoimale dc calic ccl care a indus hipnoza, ceea ce a generat temeri 
nejustilîcatc din partea unor pacienţi care ar fi putut beneficia dc avantajele 
acestei tehnici. 

I utem voi hi de hipnoza modernă o dată cu experienţele medicului austri- 
ac l-rauz Anton- Mesmcr ( 1 734- 1815), care a descris hipnoza şi stările specifice 
acesteia sub denumirea dc „magnetism animal”. Sistemul de tratament utilizat 
de Mesmcr a fost ironizat dc către medicina din acea perioadă din cauza ma- 
nierei teatrale în care aborda el pacienţii: subiectul era introdus într-un fel dc 
butoi cu apă, fiind înconjurat de sârme şi de tot felul de magneţi, care aveau 
menirea să pună în evidenţă Huidui denumit „magnetism animal”. Adesea, 
pacienţii sugcstibili erau cuprinşi de convulsii. 

° comisie instituită în anul 1 784 de către regele Franţei, comisie din care 
a laeut parte şi Franklin, ambasadorul Statelor Unite, a primit însărcinarea să 
cei coteze experimentul „magnetismului animal”. Comisia respectivă a ajuns la 
concluzia ca aceasta nu era altceva decât un rezultat al imaginaţiei. 

Deşi Mcsmct a lost discreditat, teoriile sale fiind nefondatc ştiinţific, mulţi 
pacienţi continuau să se vindece prin metodele sale, şi aceasta a întărit convin- 
gerea că, deşi teoriile erau greşite, totuşi fenomenul respectiv exista cu adevărat. 

Dc hipnoză s-a folosit şi abatele Johann Joseph Gassner (1717-1799), 
cunoscut exorcist din Elveţia, care avea darul de a alunga „forţele negative” ce 
puneau stăpânire pe pacient. 

Medicul englez John hlliotson (1 791-1863) a realizat primele intervenţii 
cliii mgicale în stare de transă hipnotică, iar James Bsdaile, medic scoţian ( 1 808- 
1 856), a î aportul un număr dc 345 operaţii de chirurgie majoră realizate în India, 
în somn hipnotic (cf. B. Mulgard şi J. Mildrad, 1975). 

Icrmenul de hipnoză este introdus de englezul James Braid (1795-1860), 
dc la giccescul livpnos care înseamnă somn, el considerând hipnoza ca pe un 
„somn nervos”. 

O atenţie deosebită este acordată hipnozei de către cele două şcoli ale psi- 
hiatriei franceze, Şcoala de la SalpetriLlre, reprezentată de Jean-Martin Charcot 
(1835-1893), şi Şcoala de Ia Nancy, al cărui reprezentant de scamă a fost 
I lyppolyle Bcrnheim ( 1 840- 1 9 1 9). 

Dacă ( hai cot considera hipnoza ca pe un fenomen patologic, specific 
isteriilor, dimpotrivă, Bernheim susţinea că hipnoza este un fenomen normal, 
îez.ultat al sugestiei. Acesta din urmă a fost în mare măsură influenţat de rezui- 

talele deosebite ale unui medic dc ţară - Licbcault (1 823-1904), care folosea şi 
el cu succes hipnoza. 

Utilizarea în scopuri terapeutice a hipnozei a fost susţinută şi de succese- 
le cunoscuţilor psihiatri Breuer şi Freud. Ulterior, Freud a abandonat hipnoza în 
favoarea propriei sale teorii şi metode — psihanaliza - ceea ce a făcut ca, pentru 
moment, interesul pentru hipnoză să înregistreze un regres. 

în 1889 a avut loc primul Congres internaţional dc hipnoză terapeutică şi 
experimentală şi, cam în aceeaşi perioadă, marii teoreticieni în domeniul psi- 
hologiei au început să sc intereseze dc fenomenul hipnotic. Astfel, Wilhelm 
Wundt a scris o lucrare despre hipnoză. 

William James include un capitol dedicat hipnozei în celebra sa lucrare 
„Principiile psihologiei”, iar Pierre Janet abordează şi el hipnoza din perspecti- 
va disocierilor de personalitate. 

în timpul primului război mondial, MeDougal a tratat, cu ajutorul hip- 
nozei, soldaţi aflaţi în stare de şoc. 

Un pas important în dezvoltarea hipnozei ştiinţifice îl reprezintă lucrarea 
lui Clark Huli (1933) - „Hipnoză şi sugestibilitate”. 

Şi în timpul celui de-al doilea război mondial, hipnoza a fost utilizată cu 
succes în tratamentul nevrozelor de război. Apoi, treptat, aplicaţiile ei s-au 
extins în stomatologie şi obstetrică. 

în anul 1955, Asociaţia medicală britanică şi în 1958, Asociaţia medicală 
americană au hotărât ca hipnoza să fie inclusă ea disciplină de învăţământ în 
şcolile medicale, iar în anul 1 960, Asociaţia Psihologilor Americani a recunos- 
cut oficial utilizarea terapeutică a hipnozei de către psihologi. 

La ora actuală există, în afară de societăţile naţionale, Societatea euro- 
peană de hipnoză, Societatea internaţională de hipnoză şi Societatea de hipnoză 
„Milton Hrickson”, după numele fondatorului ei, unul dintre cei mai talentaţi şi 
mai creativi hipnoterapeuţi ai lumii. 

în vara anului 1996 a avut loc în Ungaria (Budapesta) ccl dc-al şaptelea 
Congres de hipnoză în psihoterapie şi medicină psihosomatică la care au luat 
parte peste 900 de medici şi psihologi din aproape toate ţările lumii, incluzând 
şi ţara noastră. 

Hipnoza arc o seric de aplicaţii practice, atât în clinică, pentru psihote- 
rapie, cât şi în alte domenii de activitate, unde se urmăreşte optimizarea perfor- 
manţelor umane. Astfel, ea pătrunde tot mai mult în pregătirea psihologică a 
sportivilor de înaltă performanţă, precum şi a cosmonauţilor pentru obţinerea 
unui echilibru emoţional de nivel superior, pentru perfecţionarea capacităţii de 
concentrare a atenţiei, dezvoltarea deprinderilor motrice, cât şi pentru o mai 
bună autoreglare a comportamentului în ansamblu. De tratament hipnotic pot 

beneficia şi artiştii cu trac de scenă sau elevii şi studenţii hiperemotivi, care au 
tendinţa de a se bloca la examene obţinând rezultate sub posibilităţile lor reale. 

Cercetările din ultimii ani au demonstrat că hipnoza poate contribui şi la 
cieşteiea eficienţei învăţării, precum şi la dezvoltarea unor disponibilităţi cre- 
ative latente. 

In clinică, hipnoza se aplică în foarte multe domenii. Astfel, ea se folo- 
seşte cu succes în chirurgie, pentru realizarea unor operaţii fără anestezie sau cu 
o cantitate redusă de anestezice, atunci când subiectul prezintă intoleranţă la ast- 
fel de substanţe sau când acestea lipsesc (în condiţii de izolare, luptă etc.). Hip- 
noza s-a dovedit utilă şi pentru reducerea anxietăţii preoperatorii, precum şi pen- 
tru realizarea unei evoluţii postoperatorii cât mai bune şi mai rapide. Un do- 
meniu unde hipnoza poate face foarte mult îl reprezintă combaterea durerii; este 
vorba de durerile din bolile cronice, de migrene, precum şi de cele ce apar în 
timpul naşteiii sau al unui tratament stomatologic. în medicina psihosomatică, 
hipnoza se utilizează în terapia unor afecţiuni care vizează aparatele şi sistemele 
caidio-vasculai, lespirator, digestiv sau endocrin (tahicardie, hipertensiune arte- 
îială, văi sătuii, colici, colite, astm bronşic, obezitate, tulburări sexuale etc.). Ea 
aie, de asemenea, aplicaţii în domeniul unor afecţiuni dermatologice (prurit, 
psoiiazis, reacţii alergice, tratamentul negilor) şi în recuperarea unor deficienţe 
motorii produse de accidente vasculare sau traumatisme. 

Sfeia cea mai largă de aplicaţie o are tratamentul prin hipnoză în cazul 
atecţiuniloi nevrotice (reacţii de tip fobie, atacuri de panică, anxietate, tulburări 
ale atenţiei şi memoriei). 

Cercetări recente au evidenţiat faptul că prin hipnoză s-ar putea influenţa 
favorabil chiar evoluţia unor boli grave, cum ar fi cancerul şi SIDA. Astfel, la 
penultimul congres european de hipnoză din 1990, Simonton (S.U.A.) a elabo- 
rat o luciaie denumită „Rolul psihoneuroimunologiei — consilierea şi factorul 
psihic în cancer . Specialistul german Lenk (1990) a condus un seminar practic 
dedicat utilizării hipnozei în cancer, iar un coleg al său, tot german, Otremba 
(1990), a prezentat date clinice şi experimentale încurajatoare obţinute pe pa- 
cienţi bolnavi de SIDA. 

Adepţii psihoterapiei, printre care includem hipnoterapeuţii, au ajuns la 
concluzia că, dacă prescriem medicamente pentru tulburări de natură psiholo- 
gică, nu facem decât să mascăm problema reală. 

înţelepţii orientali spuneau că dăruind cuiva un peşte îi vom potoli foamea 
pentru câtva timp, dar dacă îi învăţăm să pescuiască el va fi capabil să-şi pro- 
cure hrana pentru tot restul zilelor. La fel, dacă îi învăţăm pe pacienţi, prin inter- 
mediul hipnozei şi apoi al autohipnozei (hipnoza realizată de pacient singur, în 
absenţa terapeutului » cum să sc vindece şi să rămână sănătoşi, cum să-şi rezolve 



problemele de viaţă, le punem la dispoziţie un mijloc care îi va putea ajuta să-şi 
menţină echilibrul sufletesc şi o stare bună de sănătate tot restul vieţii. 

Majoritatea oamenilor nu sunt conştienţi de resursele interioare de care 
dispun, ei ignorând faptul că există o cale de a intra în contact cu aceste resurse 
pentru a ameliora şi menţine sănătatea şi pentru a sc autoperfecţiona fizic şi psi- 
hic. Mentalul conştient al omului îl ajută să rezolve o serie de probleme, să 
înţeleagă diverse situaţii doar la nivel logic. Trebuie deschise şi căile pentru cu- 
noaşterea intuitivă care are loc prin mecanisme subconştiente, şi aceasta se face 
mai uşor cu ajutorul relaxării, hipnozei şi autohipnozei. 

Definiţiile cele mai utilizate Ia ora actuală pentru terapia hipnotică sunt 
următoarele (Yapko, 1995, p. 8): 

1. Hipnoza reprezintă un demers de imaginaţie dirijată. Hipnotizatorul, o 
altă persoană (în heterohipnoză) sau subiectul însuşi (autohipnoză), acţionează 
în sensul ghidării unor experienţe bazate pe fantezie (Barber, Spanos şi Chaver, 
1974; Barber, 1979). 

2. Hipnoza reprezintă o stare modificată de conştiinţă cu caracter natural. 
Subiectul intră în starea hipnotică denumită transă, stare care este diferită de cea 
normală de veghe şi care nu este indusă artificial, prin consum de substanţă sau 
prin intermediul altor procedee fizice (Ludwig şi Levine, 1965; Ludwig, 1966; 
Tart, 1969). 

3. Hipnoza reprezintă o stare de relaxare în care sugestibilitatea subiectu- 
lui se accentuează. Acesta intră într-o stare de destindere fizică şi psihică pro- 
fundă, în care devine mai receptiv la sugestii (Miller, 1979; Edmonston, 1991). 

4. Hipnoza reprezintă o stare de concentrare intensă care presupune foca- 
lizarea selectivă asupra unei singure idei sau stimul senzorial o anumită sec- 
venţă de timp (Spiegel şi Spiegel, 1987). 

In ceea ce priveşte demersul psihoterapeutic, intervenţia clinică poate fi 
considerată ca o serie de procese de comunicare între terapeut şi client (pacient) 
(Watzlawick, 1978; Araoz, 1985). Indiferent de orientarea teoretică, terapeutul 
va utiliza relaţia de comunicare atât pentru evaluarea pacientului, cât şi în cali- 
tate de vehicul al schimbării terapeutice prin intermediul căreia persoana aflată 
în dificultate va fi dirijată să acţioneze djferit, într-o manieră considerată mai 
adaptativă (Zeig şi Rennick, 1991). 

Yapko (1995) leagă, la rândul său, hipnoza de procesul de comunicare şi 
influenţă interpersonală. Dacă se renunţă la abordarea hipnozei într-o manieră 
pasivă, ca fiind o stare subiectivă internă a individului, deplasându-se accentul 
asupra relaţiei de comunicare interpersonală prin intermediul căreia terapeutul 
sugerează clientului să trăiască anumite experienţe cu caracter psihoterapeutic, 
se deschid noi perspective în direcţia înţelegerii mecanismelor hipnozei. 

Privit din această perspectivă, hipnoterapeutul trebuie să fie un „comuni- 
cator 11 eficient, pentru a obţine rezultate în terapie. Este necesar ca acesta să fie 
in măsură să recunoască şi să accepte stilurile de gândire ale celorlalţi, să comu- 
nice în aşa fel încât pacienţii să se simtă înţeleşi pe unul sau mai multe planuri 
şi să devină capabili să-şi integreze experienţele subiective în propriul lor avan- 
taj (Gilligaaţ 1987). 

In cadrul acestui mod de abordare se pune un accent mai redus pe ritual 
sau profunzimea transei, terapeutul fiind mai mult preocupat de aspectele de 
comunicare interpersonală. 

Bel let (2002, p. 142-144) ne spune ce nu este hipnoza: 

1 . Hipnoza nu este un ritual. 

Studiile clinice de dată recentă au demonstrat faptul că practicarea ritua- 
lizată a hipnozei nu sporeşte eficacitatea terapiei, relativ puţini pacienţi fiind 
sensibili la aceste aspecte. 

2. Hipnoza nu este un tratament în sine. 

Procesarea terapeutică prin intermediul sugestiilor are consecinţe bene- 
fice asupra subiectului. 

3. Hipnoza nu se datorează unor forţe paranormale ale terapeutului. 

Prejudecata conform căreia hipnoza l-ar putea determina pe pacient să 

reacţioneze la orice fel de sugestii n-are nici o bază reală. Studiile au demonstrat 
faptul că subiectul hipnotizat îşi conservă integritatea morală şi nu se supune 
nici unei sugestii care vine în contradicţie cu propriul său sistem de valori. 

4. Hipnoza nu reprezintă o stare de hipersugestibilitate pasivă. 

Pentru a se putea realiza, hipnoza presupune o relaţie de comunicare ac- 
tivă din partea pacientului. Acesta reacţionează simultan pe mai multe planuri şi 
devine autonom o dată cu însuşirea tehnicii de autohipnoză. 

în practică nu s-a dovedit necesară aplicarea testelor de sugestibilitate 
asupra pacienţilor pentru a-i selecţiona, hipnoza modernă reprezentând o tehnică 
interrelaţională. 

5. Hipnoza nu reprezintă un har. 

Hipnoza presupune utilizarea şi dezvoltarea unor particularităţi psihofi- 
ziologice obişnuite care variază de la individ la individ, indiferent dacă acesta 
se află în postura de terapeut sau de pacient. 

6. Hipnoza nu presupune o stare de depersonalizare, după cum au demon- 
strat numeroasele cazuri clinice. 

7. Hipnoza nu este un panaceu universal. 

Deşi hipnoza are efecte terapeutice evidente, ea nu poate rezolva totdeau- 
na toate problemele psihopatologice şi doar şarlatanii o consideră un panaceu 
universal. 



13 



8. Hipnoza nu are la bază fenomene de conformism sau complezenţă. 

Complezenţa nu ar putea explica modul în care se produce anestezia prin 

hipnoză în cazul intervenţiilor chirurgicale. 

9. Hipnoza nu reprezintă un „ser al adevărului 11 . 

Amintirile uitate descoperite cu ajutorul hipnozei nu au valabilitate decât 
daca sunt validate prin intermediul unor criterii exterioare, deoarece subiectul 
hipnotizat poate furniza date ce ţin de memorie sau imaginaţie. Din acest motiv, 
utilizarea hipnozei în scopuri medico-legale nu este admisă. 

10. Hipnoza nu este o psihoterapie de suprafaţă. 

Prin intermediul hipnozei nu se abordează chiar simptomele, aşa cum 
afirmă psihanaliştii, ci se pun în acţiune şi disponibilităţile latente ale fiinţei 
umane. 

Caracterizarea generală a fenomenului hipnotic 

Marcuse (1959) subliniază faptul că hipnoza reprezintă o stare modificată 
de conştiinţă, produsă prin repetarea unor stimuli şi în care sugestia este mai efi- 
cientă decât în mod obişnuiţi. 

Majoritatea specialiştilor definesc hipnoza ca o stare indusă, de regulă în 
mod artificial, asemănătoare cu somnul, dar în acelaşi timp diferită de acesta din 
punct de vedere fiziologic, stare caracterizată prin sugestibilitate crescută, datorită 
căreia pot fi induse subiectului, mai uşor decât în stare normală, o serie de modi- 
ficări senzoriale, perceptive, mnezice şi motorii (după Weitzenhoffer, 1963). 

Prin hipnoză se realizează deci o stare de hipersugestibilitate selectivă, 
produsă subiectului prin anumite proceduri specifice, de natură fiziologică 
sau/şi psihologică de către o altă persoană (hipnotizator) sau de către subiectul 
însuşi (în cazul autohipnozei). 

în timpul hipnozei pot fi induse o serie de modificări spectaculoase ale 
proceselor psihice şi ale comportamentului, modificări ce pot îmbrăca aspecte 
pozitive sau negative în funcţie de conţinutul sugestiilor administrate 
(Gheorghiu, 1977). Astfel, pot fi produse: 

A. Modificări ale sferei senzoriale, iluzii (perceperea distorsionată a unor 
obiecte existente în realitate), halucinaţii (percepţii fără corespondent în reali- 
tate), precum şi modificarea unor praguri senzoriale: hiperestezie — accentuarea 
sensibilităţii, anestezie - reducerea generală a sensibilităţii şi analgezic - redu- 
cerea sensibilităţii la durere. Datorită acestor efecte, este posibilă utilizarea hip- 
nozei în combaterea durerii. 

B. Modificări, prosexice (ale atenţiei): în hipnoză se produce o orientare 
selectivă a atenţiei, care este îndreptată predominant spre sugeratiile terapeutu- 
lui şi într-o mai mică măsură spre stimulii ambianţei. 

C. Modificări mnezice (ale memoriei): prin hipnoză se poate obţine o 
amnezie uitare totală sau parţială a unor obiecte, evenimente, date, după cum se 
poate produce o hipermnezie sau accentuare a funcţiei mnezice, subiectul reţi- 
nând şi redând mai uşor şi mai exact materialul memorat. 

D. Modificări. în sfera gândirii: în urma inducţiei hipnotice, ia unii su- 
biecţi poate să funcţioneze ceea ce specialiştii numesc „logica transei", datorită 
căreia ei acceptă ca fiind logice situaţii pe care nu le-ar considera ca atare în 
staie normală. De pilda, subiectul, în urma sugerării faptului că este preşcolar, 
se comportă ca un copil de 6 ani şi poate discuta în acelaşi timp cu soţia sa, fără 
ca acest lucru să i se pară ciudat sau nepotrivit. 

E. Modificări în domeniul activităţii motorii: relaxare musculară, acţiuni 
automate, rigiditatea corpului, menţinerea timp îndelungat a unor poziţii inco- 
mode, piecum şi modificarea comportamentului de ansamblu al subiectului. 

F. Modificări în sfera afectivităţii. Acestea capătă conţinut specific în 
funcţie de sugestiile terapeutului. De regulă, majoritatea subiecţilor care au fost 
hipnotizaţi afirma în mod spontan ca au trăit în timpul hipnozei o stare afectivă 
pozitivă, de calm, linişte şi relaxare profundă. 

Fiecvent, hipnotizatorii profesionişti sugerează subiecţilor regresia de 
vâistă. Când sugestiile au acţionat, subiectul se comportă ca şi cum ar avea o 
vâistă mai mică decât cea reală, el modificându-şi comportamentul astfel încât 
să coiespundă vâistei sugerate. La subiecţii foarte sugestibili se modifică vocea, 
mimica şi chiai scrisul, caracterele utilizate în scriere fiind specifice copilăriei. 
Mulţi autori citează cazuri în care subiecţii regresaţi până la vârsta copilăriei şi-au 
amintit o limbă pe care o vorbiseră în trecut şi pe care o uitaseră ulterior, conver- 
sând sau chiar scriind în limba respectivă. 

As (1962) îelateaza cazul unui subiect care, regresat la vârsta copilăriei, uti- 
liza un dialect suedez, iar Gheorghiu pe cel al altui subiect, care vorbea maghiara. 
Nici unul din aceşti subiecţi nu-şi mai amintea de limbile respective în stare de 
veghe. 

Milaid (1975), la rândul său, citează cazul unui subiect care fusese cres- 
cut în China, în copilărie şi care, în urma regresiei de vârstă, şi-a scris numele 
cu caracteie chinezeşti, ceea ce nu a fost capabil să facă în stare de veghe. 

Regresia de vârstă este mult folosită de către hipnotizatorii clinicieni pen- 
tru a „dezgropa" amintirile psihotraumatizante uitate, care au produs la subiecţi 
tulburări de tip nevrotic. 

Sugerarea stărilor descrise mai sus, cu excepţia regresiei de vârstă, nu sc 
utilizează decât rareori în clinică şi atunci mai mult în scopuri didactice, demon- 
strative sau pentru a verifica gradul de profunzime a hipnozei. Trebuie făcută 
totuşi precizarea că, datorită posibilităţilor neobişnuite dc modificare a compor- 
tamentului prin hipnoză, este posibilă utilizarea terapeutică a acestei tehnici, 
realizându-se vindecări ce par de domeniul miracolului. 



Caracteristicile stării de transă hipnotică 

Transa hipnotică este un concept relativ dificil de definit, dar acelaşi lucru 
se întâmplă şi cu alte concepte cum ar fi, de pildă, durerea. Cu toate acestea, 
nimeni nu se îndoieşte de existenţa durerii. Datorită acestor dificultăţi, hipnoza 
este definită adesea prin intermediul unor exemple concrete care se referă la 
starea subiectului sau la metodele de inducere a acesteia. 

Gibson şi Heap (1991) descriu starea de transă hipnotică în opoziţie cu 
starea de veghe, în care subiectul este implicat permanent în activităţi de proce- 
sare şi evaluare a informaţiei. în stare de relaxare şi, cu atât mai mult în transă, 
care nu este altceva decât o stare de relaxare mai profundă, persoana continuă 
să audă ceea ce se petrece în jur, dar încetează să mai ia în scamă şi să proce- 
seze respectivele informaţii. 

Rezultat al inducţiei hipnotice, transa hipnotică este considerată astăzi o 
stare modificată de conştiinţă. 

Hilgard şi Gheorghiu (1977) descriu starea hipnotică prin următoarele 
caracteristici : 

A. Reducerea funcţiei de planificare. Subiectul hipnotizat pierde iniţiati- 
va şi nu mai manifestă dorinţa de a realiza acţiuni planificate pe cont propriu. 

Aflat în hipnoză, subiectul acţionează doar în conformitate cu sugestiile 
terapeutului. El poate acţiona, dar de cele mai multe ori nu simte nevoia s-o 
facă. Aspectul exterior al persoanei hipnotizate este al unui individ pasiv, care 
reacţionează doar la comenzi venite din afară. Acest fenomen este şi mai evident 
atunci când terapeutul îi sugerează subiectului să menţină mai mult timp o 
poziţie incomodă pe care nu o modifică decât atunci când i se cere în mod 
expres s-o facă. 

Gill şi Brennman (1959) au întrebat un subiect de ce crede el că se află în 
hipnoză (autorii au făcut diverse experimente cu respectivul subiect aflat în hip- 
noză: dacă era relaxat, l-au activat, dacă a afirmat că-şi simte braţul insensibil, 
i-au comandat revenirea sensibilităţii etc.). Interogat asupra stării sale, subiectul 

răspunde: „Ştiu că mă aflu în hipnoză pentru că fac ceea ce spuneţi dumnea- 
voastră". 

B. Redistribuirea atenţiei. în hipnoză se accentuează selectivitatea aten- 
ţiei, aceasta fiind orientată în mod special spre ceea ce spune şi face hipnotiza- 
torul. Aflat într-o hipnoză profundă, subiectul poate înregistra stimulii din me- 
diul înconjurător sau proveniţi de la alte persoane, dar nu reacţionează decât la 
comenzile date de hipnotizator (este cunoscut faptul că o altă persoană nu poate 
anula hipnoza indusă de către terapeut; dacă subiectul este lăsat singur, el poate 
reveni treptat la starea normală sau poate intra în somn natural). 

Hilgard afirmă că interpretarea conform căreia hipnoza reprezintă o con- 
centrare maximă a atenţiei, pe baza selectivităţii sale din starea de veghe, teorie 
susţinută de Barber (1960) şi Leuba (1960), nu este confirmată de date experi- 
mentale. Astfel, Amcdeo şi Shagass (1963) au demonstrat că subiecţii în stare 
de hipnoză au fost mai puţin capabili să rezolve probleme de aritmetică decât cei 
aflaţi în stare de veghe. înregistrarea mişcărilor oculare, corelate cu perfor- 
manţele cognitive, indică mai curând o creştere a activităţii difuze a creierului 
la subiecţii hipnotizaţi. 

Robert (1964), utilizând o seric de teste de atenţie, nu a găsit nici o core- 
laţie între capacitatea de concentrare şi hipnotizabilitate, iar Das (1964) afirma 
că subiecţii cu atenţia mai concentrată sunt mai puţin hipnotizabili. 

Interpretând aceste date experimentale, Hilgard este de părere că în hip- 
noza avem de-a face cu o scădere a atenţiei generale, el denumind fenomenul 
„inatenţie selectivă" (subiectul aude doar vocea hipnotizatorului, nu şi alte 
voci). 

C. Capacitatea crescută a producţiei imaginative (vivacitatea reprezen- 
tărilor memoriei). Din relatările subiecţilor hipnotizaţi rezultă că reprezentările 
din timpul hipnozei sunt deosebit de vii. Adesea, ei au adevărate stări halucina- 
torii, perccpând obiecte, persoane sau situaţii care nu există în realitate. De 
asemenea, este cunoscută pregnanţa şi vivacitatea viselor hipnotice. 

D. Reducerea controlului realităţii şi toleranţa crescută faţă de distorsio- 
nârile acesteia. în viaţa cotidiană, controalele pe care le realizează omul asupra 
mediului înconjurător sunt foarte frecvente: omul priveşte înjur, se uită la ceas, 
ascultă, atinge obiectele. în timpul hipnozei, această reducere a controlului este 
produsă de sugestiile de relaxare şi detaşare, ea conducând, la rândul, său la 
acceptarea cu mai multă uşurinţă a distorsiunilor perceptive. Astfel, subiectul 
hipnotizat acceptă amintiri false, schimbări ale personalităţii, distorsionări ale 
percepţiei timpului (cercetările au demonstrat că intervalele scurte sunt perce- 
pute ca mai lungi, iar cele lungi ca mai scurte), perceperea de tip halucinator a 
unor persoane sau obiecte care se află în încăpere. 



Aceste fenomene scot în evidenţă o reducere, sub influenţa hipnozei, a 
capacităţilor discriminatorii şi critice ale subiectului. Deşi nu trebuie să înţele- 
gem că toate capacităţile logice sunt suspendate, se observă o anumită tendinţă 
necritică de a lua lucrurile ad litteram. 

Caracterizând acest fenomen, Orne (1959) vorbeşte de aşa-numita „logică 
a transei", conform căreia subiectul acceptă ca fiind logice situaţii pe care în 
mod natural nu le-ar considera ca atare. 

E. Creşterea gradului de sugestibilitate. în hipnoză, receptivitatea la su- 
gestii a subiectului creşte foarte mult comparativ cu starea normală. Stimulii sau 
incitaţiile subiective, care în afara hipnozei determină reacţii dc intensitate foarte 
redusă sau nu produc nici o reacţie, conduc la modificări de amploare dacă sunt 
administraţi în urma inducţiei hipnotice. Pe aceasta se bazează numeroasele apli- 
caţii ale hipnozei în terapie sau în optimizarea comportamentului. 

F. Accentuarea comportamentului de interpretare a unor roluri. Subiectul 
aflat în hipnoză nu efectuează numai acţiuni simple, sugerate de terapeut. El poate 
intra într-un rol care presupune desfăşurarea unor acţiuni complexe cerute de acesta. 

Subiecţii prezintă în hipnoză o mai mare capacitate de transpuneie în 
rolurile sugerate, comparativ cu starea de veghe. Astfel, unui subiect căiuia i se 
sugerează că are altă vârstă decât cea reală sau că este o altă persoană va tinde 
să interpreteze cu multă autenticitate rolul sugerat. Există chiar şi o teorie caie 
încearcă să explice fenomenul hipnotic prin jucarea unui rol (Sarbin, 1956; 
Sarbin şi Anderson, 1967). 

G. Apariţia amneziei posthipnotice. Amnezia sau uitarea evenimentelor 
petrecute în timpul hipnozei reprezintă una din particularităţile de bază ale stării 
hipnotice. Această amnezie poate fi sugerată de terapeut, dar ea se poate instala 
şi spontan, îndeosebi în stările de transă mai profundă. 

H. Starea de relaxare psiho-ftzică. Majoritatea subiecţilor care au fost hip- 
notizaţi şi s-au dovedit receptivi la hipnoză descriu starea pe care au resimţit-o 
ca fiind caracterizată prin relaxare fizică şi psihică, lipsa de interes pentru ceea 
ce se petrece în jur, dorinţa de a urma cu exactitate instrucţiunile teiapeutului, 
incapacitatea de a se opune acestora, dorinţa de a rămâne pasiv vieme îndelun- 
gată fără a întreprinde ceva. Mulţi subiecţi relatează şi prezenţa unoi senzaţii de 
greutate şi, uneori, de căldură în membre, ca în cazul relaxării după metoda 
antrenamentului autogen al lui Schultz. ^ 

J. Scăderea acuităţii perceptive. în starea hipnotică, stimulii ambianţei 
sunt percepuţi mai estompat, cu mai puţină claritate şi precizie, unii dinţi e 
aceştia nefiind percepuţi deloc. • 

Mulţi subiecţi au descris starea trăită în timpul hipnozei ca fiind una in tei - 
mediară între starea de veghe şi cea dc somn. 

Hilgard a aplicat asupra unor subiecţi cunoscuta scală de hipnotizabilitate 
Stanford şi le-a cerut apoi să relateze cu privire Ia efectele spontane, nesugerate 
ce apar în timpul hipnozei. 

Majoritatea subiecţilor hipnotizaţi afirmă că au simţit: lipsa dorinţei de a 
vorbi, de a se mişca şi de a gândi, tendinţa de a da curs sugestiilor experimen- 
tatorului, schimbarea dimensiunii unor părţi ale corpului, senzaţie de zbor, de 
vârtej, ei descriind starea ca fiind asemănătoare cu somnul. 

Tart (1970) a interogat un subiect, foarte talentat pentru hipnoză, asupra 
stării pe care a tiăit-o în timpul unei transe profunde. Acesta a caracterizat starea 
sa astfel: 

• absenţa senzaţiei corpului propriu; 

• absenţa senzaţiilor sau evenimentelor venite din afară; subiectul conşti- 
entizează doar un fel de fluid sau flux de energie care îl înconjoară; 

• nu are conştiinţa lumii exterioare, cu excepţia vocii depersonalizate a 

hipnotizatorului, ce îi transmite mesaje agreabile şi amuzante, care parcă 

vin din imensitatea oceanului cosmic; 

• sentimentul că se află în afara timpului; 

• pierderea identităţii personale. 

Desigui, nu toţi subiecţii sunt capabili să atingă o astfel de profunzime â 
ti ansei hipnotice. Interesant este că stări similare cu cele descrise de subiectul 
investigat de Tart au fost prezentate de cei care au studiat diversele variante ale 
meditaţiei de tip oriental (Govinde, 1960; Philipe, 1963). 

Manifestările fiziologice ale fenomenului hipnotic (Bellet, 2002 n 80- 

81): 

1 . Manifestări obiective, observabile din exterior: 

- încetinirea ritmului respirator; 

- scăderea frecvenţei cardiace; 

- modificări ale tonusului muscular: 

• hipotonie, relaxare musculară; 

• hipotonie, catalepsie sau rigiditate a unui membru, a unor por- 
ţiuni ale corpului sau chiar a corpului în întregime; 

• mişcări automate; 

• mişcări de deglutiţie; 

• literalism în înţelegerea spuselor terapeutului (pacientul înţe- 
lege tot ad-litterani). 

2. Manifestări subiective percepute numai de către pacient: 

- relaxare generală; 

- greutate sau, dimpotrivă, senzaţie de uşor la nivelul membrelor; 

- furnicături, senzaţii de căldură sau frig; 




- halucinaţii pozitive (subiectul percepe stimuli inexistenţi la nivelul 
sistemelor senzoriale vizual, auditiv, olfactiv, gustativ sau kinestezic); 

- halucinaţii negative (subiectul nu percepe anumiţi stimuli prezenţi în 
ambianţă); 

- izolare de stimulii din context. 

Manifestările psihologice ale hipnozei: 

- activitate ideomotorie (capacitatea de a reacţiona automat la o sugestie 
printr-o mişcare de amplitudine redusă şi care este utilizată ca tehnică 
de comunicare cu pacientul în timpul şedinţei de hipnoză; de pildă, 
ridicarea unui deget.) 

- detaşarea de mediul înconjurător; 

- modificări subiective ale percepţiei timpului; 
amnezie (parţială sau totală); 

- regresie de vârstă cu hiperamnezie 



Procesarea hipnotică 

Bellet (2002) este de părere că hipnoza implică cinci etape sau trepte care 
sunt atinse în mod succesiv: 

• concentrarea atenţiei care presupune dezinteres pentru stimulii din me- 
diul înconjurător imediat şi fixarea acesteia asupra afirmaţiilor terapeu- 
tului. Această concentrare a atenţiei conduce la: 

• suspendarea stării obişnuite de conştiinţă; 

• căutarea inconştientă automată a diverselor sensuri pe care le conţin su- 
gestiile şi care conduce la: 

• declanşarea unor procese inconştiente ce presupun asociaţii, conexiuni, 
învăţare care stau la baza hipnozei terapeutice şi de la care se aşteaptă: 

• răspunsuri care se declanşează în timpul şedinţei de hipnoză sau post- 
hipnotic şi care presupun achiziţionarea unor noi cunoştinţe şi a unor noi 
modele de comportament care să reflecte schimbări pozitive. 

Concentrarea atenţiei se realizează prin fixarea privirii asupra unui punct, 
urmărirea unei povestiri captivante, sugestii de relaxare. 

Suspendarea stării obişnuite de conştiinţă presupune trecerea de la un mod 
de operare la altul (se activează emisfera cerebrală dreaptă) şi se realizează prin 
intermediul tehnicilor confuziei, surprizei şi disocierii. 

Yapko (1995, p. 58) prezintă, la rândul său, principalele caracteristici ale 
stării hipnotice, aşa cum au fost ele descrise în literatura de specialitate. 

1. Concentrarea selectivă a atenţiei (Spiegel şi Spiegel, 1987). 

2. Senzaţia dc lipsă de efort (Gilligan, 1987). 

3. Implicare experienţială, non-conceptuală (Erickson, Roşi şi Roşi, 1976). 

4. Dorinţa de a experimenta diverse trăiri (Gilligan, 1987). 

5. Flexibilitatea percepţiilor spaţio-temporale (Erickson, Rossi şi Rossi, 
1976). 

6. Modificarea unor aspecte legate de percepţii (Erickson şi Rossi, 1 979). 

7. Fluctuaţii ale nivelului de implicare (Gilligan, 1987). 

8. Inhibiţii verbale şi/sau motorii (Erickson, Rossi şi Rossi, 1976). 

9. Logica transei; reducerea nivelului de testare a realităţii (Shor, 1959). 

10. Procesare psihică de tip simbolic (Zeig, 1980). 

11. Distorsionarea percepţiei timpului (Erickson, Rossi şi Rossi, 1976). 

12. Amnezie totală sau parţială (Erickson, Rossi şi Rossi, 1976; Rossi, 
1993). 



Profunzimea hipnozei 

Nu toţi oamenii pot fi hipnotizaţi în aceeaşi măsură. Unii nu reacţionează 
defel la inducţia hipnotică, alţii reacţionează moderat, iar alţii se dovedesc deo- 
sebit de receptivi. Susceptibilitatea hipnotică reprezintă capacitatea individului 
de a ti hipnotizat. Oamenii diferă în privinţa acestei calităţi aşa cum se deose- 
besc în ceea ce priveşte inteligenţa sau aptitudinile sportive. 

Specialiştii au ajuns la concluzia că performanţa hipnotică depinde atât de 
susceptibilitatea hipnotică a individului, cât şi de atitudinea acestuia faţă de hip- 
noză (o persoană înalt hipnotizabilă poate rezista la hipnoză, dacă îşi piopune 
acest lucru). 

Pentru măsurarea susceptibilităţii hipnotice au fost alcătuite, încă de la 
sfârşitul secolului trecut, scale de evaluare a gradului de profunzime a hipnozei 
pe care poate să o atingă un individ. 

Profunzimea hipnozei (după Liebeault, 1889) (cf. Flilgard, Weitzen- 
hoffer, Lande şi Moore, 1961): 

A. Somnul artificial: 

• Ameţeala: toropeală, senzaţie de greutate în cap, dificultăţi de a deschide 
ochii. 

• Somnolenţă uşoară: semnele de mai sus, la care se adaugă catalepsie 
(greutate, inerţie musculară), dar cu capacitatea subiectului de a-şi mo- 
difica poziţia membrelor. 



• Somn ceva mai profund: insensibilitate, catalepsie, automatisme moto- 
rii. Subiectul nu mai poate interveni în desfăşurarea mişcărilor automate 
(dacă se imprimă braţului o mişcare rotativă, acesta nu mai este capabil 
s-o controleze). 

• Stare intermediară: la catalepsie şi automatisme se adaugă faptul că su- 
biectul nu mai reacţionează la nimic în afară de comenzile date de hip- 
notizator şi nu-şi aminteşte decât relaţiile dintre el şi hipnotizator. 

B. Stare somnambulică profundă: 

• Somn de tip somnambulic obişnuit: se caracterizează prin amnezie to- 
tală la trezire şi halucinaţii în timpul stării hipnotice care dispar la tre- 
zire. Subiectul se află sub controlul hipnotizatorului. 

• Somn de tip somnambulic profund. 



Cotarea susceptibilităţii hipnotice după Davis şi Husband (1931) 



Profunzimea 

hipnozei 


Punctul 
acordat (scor) 


Manifestări obiective 


Non susceptibil 


0 




Stare hipnoidă 


2 


Relaxare musculară 


3 


Tremurul pleoapelor 


4 


închiderea ochilor 


5 


Relaxare fizică totală 


Transă uşoară 


6 


Catalepsia pleoapelor 


7 


Catalepsia membrelor 


10 


Catalepsia rigidă 


11 


Anestezie în mănuşă (anularea sensibilităţii numai în 
anumite zone ale mâinilor 


Transă medie 


13 


Amnezie (uitare parţială) 


15 


Anestezie posthipnotică 


17 


Modificări în sfera personalităţii 


18 


Reacţie la sugestii posthipnotice simple 


20 


Distorsiuni perceptive (iluzii; halucinaţii) 


Transă profundă 
(dc tip \ 
somnambulic) 


21 


Capacitate de a deschide ochii tară a afecta transa 


23 


Sugestii post-hipnotice bizare care sunt acceptate de 
subiect 


25 


Comportament de tip somnambulic 


26 


Halucinaţii vizuale pozitive* posthipnotice 


27 


Halucinaţii auditive posthipnotice 


28 


Amnezie posthipnotică sistematică 


29 


Halucinaţii negative vizuale şi auditive 


30 


I-Iiperestezii (accentuarea sensibilităţii) 



* Halucinaţiile pozitive se referă la perceperea unor obiecte, persoane, situaţii inexistente în 
realitate, în timp ce halucinaţiiile negative caracterizează situaţia în care obiectele ori 
situaţiile prezente nu sunt percepute de către subiect. 

La ora actuală, în domeniul hipnozei clinice şi experimentale se utilizează 
cel mai frecvent scalele de hipnotizabilitate Stanford (autori Weitzenhoffer şi 
Hilgard, 1957, 1959, 1962) şi Harvard (autori Shorşi Orne, 1962). 

Redăm în tabelul de mai jos itemii (probele) comparativi ai suscepti- 
bilităţii hipnotice dintre scalde Stanford (forma A) şi Harvard (Hilgard, 1971): 



Itemii (probe) 
aplicate 
Scala Stanford 
(forma A) 


Scala Harvard 


Criteriul de notare a rezultatelor după 
scala Harvard 


1 


2 


3 \ 


Oscilaţia corpului 


Căderea capului 


Capul subiectului se apleacă în urma 
sugestiilor măcar cu 10 cm. 


închiderea ochilor 


idem 


Ochii subiectului sc închid în urma 
administrării sugestiei, înainte ca 
experimentatorul să ceară în mod 
expres acest lucru. 


Coborârea braţului 


idem 


în urma sugestiilor administrate, braţul 
coboară complet. 


Imobilizarea braţului 


idem 


Subiectului i se dau sugestii că braţul 
nu se poate ridica; el nu ridică braţul 
mai mult de 2-3 cm. 


Blocarea degetelor 


idem 


I se sugerează că degetele suni 
încleştate unele în altele. Nu reuşeşte să 
desfacă degetele atunci când i sc cere. 


Rigiditatea braţului 


idem 


I se sugerează că braţul este rigid; nu 
reuşeşte să îndoaie braţul mai mult de 
câteva grade. 


Apropierea palmelor 


idem 


I se sugerează că palmele se apropie; se 
cotează atunci când palmele nu sunt 
mai apropiate de 10 cm la terminarea 
probei. 


Inhibarea comunicării 


Inhibarea comunicării 
(i se sugerează că nu 
poate să mişte capul în 
semn de NU). 


Nu poate mişca capul. 


Halucinaţie pozitivă 
(i se sugerează că 
aude bâzâitul unei 
muşte) 


idem 


Semne evidente cu privire Ia efect (face 
mişcări ca şi cum ar dori să alunge 
musca). 


Catalepsia pleoapelor 


idem 


Ochii rămân închişi chiar când i se 
sugerează să încerce să-i deschidă. 


Sugestia 

posthipnotică 


I se sugerează că atinge 
glezna 


Face măcar unele mişcări observabile 
ca şi cum ar dori să atingă glezna. 


Amnezia 

posthipnotică 


idem 


Reproduce cel mult 3 probe (sau mai 
puţin) de care îşi aminteşte că ar fi fost 
realizate în timpul hipnozei 



Hipnoterapia 23 



Scalele de testare a gradului de hipnotizabilitate se utilizează, de regulă, 
mai mult în scopuri experimentale. Clinicienii se mulţumesc să testeze recep- 
tivitatea la hipnoză a pacienţilor lor folosind probe izolate (teste de sugestibili- 
tate) din cadrul acestor scale, probe de tipul celor descrise la capitolul consacrat 
inducţiei hipnotice. 



Diferenţele individuale în ceea ce priveşte 
susceptibilitatea hipnotică 

Una dintre problemele care i-a preocupat mult pe cercetători şi clinicieni se 
referă la faptul că nu toţi oamenii sunt capabili să intre în hipnoză în aceeaşi măsură. 

Aşa cum am mai subliniat, cooperarea din partea subiectului este absolut 
necesară pentru obţinerea transei hipnotice. Cu toate acestea, există subiecţi care 
cooperează în totalitate, dar se tem să fie hipnotizaţi şi, din acest motiv, nu 
reuşesc decât în mică măsură să intre în această stare, în timp ce alţii intră rapid 
şi cu multă uşurinţă într-o transă profundă. 

Marea majoritate a oamenilor sunt moderat hipnotizabili şi pot trăi aproa- 
pe toate fenomenele sugerate dacă sunt îndrumaţi de către un hipnoterapeut cu 
experienţă. 

Hipnoterapeuţii contemporani sunt de părere că între relaxare şi transa 
hipnotică există un continuum şi, din această perspectivă, relativ puţini subiecţi 
pot fi consideraţi nehipnotizabili. 

O altă întrebare care se pune se referă la stabilitatea susceptibilităţii. 
Există persoane mai hipnotizabile într-o zi şi mai puţin hipnotizabile în alta, sau 
care reacţionează mai bine la un terapeut şi mai puţin sau deloc la un altul? 

Au fost efectuate o serie de cercetări experimentale în această problemă, 
concluziile majorităţii autorilor conducând la ideea că hipnotizabilitatea este o 
particularitate stabilă a persoanei, relativ puţin influenţabilă de împrejurări. 
Astfel, nu au fost găsite diferenţe în ceea ce priveşte susceptibilitatea hipnotică 
in cazul în care hipnoterapeutul este bărbat sau femeie, tânăr sau vârstnic, renu- 
mit sau mai puţin experimentat (Hilgard ş.a., 1960, 1965). 

Această stabilitate a hipnotizabilităţii se explică prin aceea că fenomenul 
depinde în foarte mare măsură de capacităţile imaginative ale persoanei, precum 
ş i de abilitatea acesteia de a suspenda pentru un timp testarea realităţii, specifică 
starn de veghe. 

Aşa cum am subliniat mai sus, cercetările experimentale au condus la 
elaborarea mai multor scale de susceptibilitate hipnotică. Toate aceste scale sunt 

alcătuite dihtr-o serie de subteste (itemi) care măsoară comportamentul hipno- 
tic. Unele din aceste subteste sunt trecute de majoritatea oamenilor (se cete, de 
pildă, subiectului să-şi imagineze că o greutate îi trage braţul în jos), în timp ce 
altele sunt deosebit de dificile (se sugerează persoanei că este atacată de un 
ţânţar şi se aşteaptă reacţia acesteia). 

In urma aplicării unor scale de acest tip s-a constatat faptul că scorul de 
susceptibilitate se modifică într-o foarte mică măsură, chiar dacă subiecţii sunt 
testaţi în locuri diferite şi de către persoane diferite. Singurele deosebiri se 
observă la prima testare, când scorurile sunt ceva mai mici datorită noutăţii 
situaţiei; însă pe măsură ce subiecţii se obişnuiesc cu proba şi devin conştienţi 
de faptul că faptul că hipnoza este un fenomen inofensiv şi chiar plăcut, 
scorurile au tendinţa de a se ridica şi încep să reflecte în mod real nivelul hip- 
notizabilităţii. 

S-au efectuat şi încercări de antrenare a gradului de hipnotizabilitate, dar 
rezultatele au fost nesemnificative, fapt ce a condus la ideea că hipnotizabili- 
tatea reflectă anumite particularităţi de bază ale personalităţii umane. 

As, Hilgard şi Weitzenhoffer (1963) au ales un eşantion cu scoruri medii 
la scala de hipnotizabilitate Stanford (forma A) şi au încercat prin diverse 
metode să mărească gradul de hipnotizabilitate (discuţii menite să modifice ati- 
tudinea subiecţilor faţă de hipnoză, utilizarea unor tehnici diferite de inducţie 
hipnotică ctc.). Rezultatele obţinute de aceşti autori fiind slabe, ei au ajuns, la 
rândul lor, la concluzia că inducţia hipnotică, aşa cum este ea măsurată cu aju- 
torul scalelor Stanford, are o stabilitate relativă. 

încercările de antrenare a h ipnot izab i lităţi i nu trebuie confundate cu anu- 
mite cercetări de psihologie socială, care vizează mai ales conformismul sau 
capacitatea subiecţilor de a accepta cooperarea. în această categorie se însci iu 
studiile lui Spanos şi ale colaboratorilor sai, care au avut la bază definirea hip- 
nozei mai ales în termenii dorinţei subiectului de a coopera şi mai puţin în cei 
ai unei experienţe de natură subiectivă (Gibson şi Heap, 1991, 36). 

Antrenamentele hipnotizabilităţii propuse de aceşti autori seamănă mai 
mult cu învăţarea subiecţilor cum să răspundă la testele de inteligenţă, situaţie 
în care scorul obţinut nu mai este cel real. Aceasta constatare are implicaţii pen- 
tru terapie, deoarece se poate desprinde concluzia că pacienţii trebuie acceptaţi 
ca atare, terapeutul investigând disponibilităţile acestora şi construind demersul 
de la nivelul real al hipnotizabilităţii persoanelor investigate. 

Mai mult, hipnoterapeuţii clinicieni au observat că se pot obţine succese 
psihoterapeutice şi într-o transă uşoară, în autohipnoză sau doar într-o simplă 
stare de relaxare. 

Diferenţe de vârstă în ceea ce priveşte hipnotizabilitatea 

încă din anul 1980, Bernheim a constatat faptul că copiii sunt mult mai 
susceptibili la hipnoză comparativ cu adulţii. Acesta afirma că „de îndată ce 
sunt capabili să înţeleagă, copiii pot fi, de regulă, foarte uşor şi rapid hipnoti- 
zaţi" (Bernheim, 1986/1973, 2). 

Morgan şi Hilgard (1 973) au investigat 1 232 de subiecţi între 5 şi 44 de 
ani şi au ajuns la concluzia că nivelul cel mai înalt al hipnotizabilităţii este atins 
între 9 şi 12 ani, apoi valorile scad o dată cu vârsta. 

Pe măsură ce copiii cresc, mai ales în culturile orientate tehnologic, aceştia 
se dezvoltă tot mai mult în direcţia testării realităţii, în detrimentul fanteziei. 

Hipnotizabilitatea şi aşa ridicată a copiilor se manifestă şi mai evident 
atunci când hipnoterapeutul alege o tehnică de inducţie hipnotică adecvată 
vârstei subiectului. 

Susceptibilitatea hipnotică şi diferenţele de sex 

La o trecere în revistă a studiilor referitoare la diferenţele de sex în ceea 
ce priveşte hipnotizabilitatea se remarcă prezenţa unor prejudecăţi ce influen- 
ţează atitudinile şi convingerile legate de această problemă. 

Liebault (citat de Bramwell, 1903) a constatat că femeile sunt semnifica- 
tiv mai hipnotizabile decât bărbaţii, concluzie la care a ajuns şi Huli în 1933. 

Studiile mai recente au evidenţiat faptul că aceste rezultate sunt artificiale 
şi au la bază stereotipul social conform căruia femeile au fost considerate mai 
supuse şi mai sugestibile, în sensul negativ al termenilor respectivi. Acest stere- 
otip negativ legat de femei îşi are originile în experimentele lui Charcot, psihi- 
atru francez care postula o legătură între hipnotizabilitate şi isteria feminină. 

Hilgard (1965) nu a constatat diferenţe între cele două sexe în ceea ce 
priveşte hipnotizabilitatea, iar Gibson (1977) a ajuns, la rândul său, la constatări 
similare. 

Gibson (1977) afirmă şi faptul că autorii care au identificat astfel de dife- 
renţe nu au lucrat pe un număr suficient dc subiecţi, ceea ce a făcut ca rezultatele 
lor să nu fie semnificative din punct de vedere statistic. 

Teorii explicative ale hipnozei 

A) Teoria fluidului vital. Cea mai veche încercare de explicare a hipnozei 
aparţine lui Mesmer, care susţine că la baza hipnozei se află „magnetismul ani- 
mal", un fel de fluid care curge din corpul hipnotizatorului în cel al subiectului. 

Medicina din perioada respectivă a infirmat această ipoteză, deşi a fost nevoită 
să accepte realitatea clinică a fenomenului hipnotic. 

Cercetările moderne de laborator, realizate cu ajutorul metodei electrono- 
giafice, au pus în evidenţă existenţa unui biocâmp ce înconjoară organismele vii 
şi pe care unii specialişti îl explică printr-o concentrare masivă de microparti- 
cule de apă la nivelul pielii ce modifică, prin prezenţa lor, unele caracteristici ale 
organismului. Nu a putut fi însă evidenţiată până în prezent vreo legătură directă 
dintre existenţa acestui câmp şi producerea fenomenului hipnotic. 

B) Hipnoza - fenomen psihopatologic specific isteriei.' Cunoscutul psihi- 

atru francez Charcot consideră receptivitatea hipnotică drept o caracteristică 
proprie doai peisoanelor isterice, deci ca pe un fenomen patologic. El presupune 
că atunci când indivizii îşi recapătă echilibrul, ei nu mai pot fi hipnotizaţi. 
Studiile ulteiioaie au arătat însă ca subiecţii normali sunt de cele mai multe ori 
mai hipnotizabili decât bolnavii psihic. \ 

C) Hipnoza şi somnul. Mulţi autori au susţinut ideea asemănării dintre 
hipnoză şi somn (chiar termenul de hipnoză provine de la cuvântul grecesc hyp- 
nos — somn). Această teorie se bazează pe faptul că persoana hipnotizată părea 
ca şi adormită (relaxată, inactiva, de cele mai multe ori cu ochii închişi). 

Cunoscutul fiziolog rus Pavlov consideră că inhibiţia, somnul şi hipnoza 
fac parte din aceeaşi categorie de fenomene. După opinia sa, în timpul hipnozei, 
pe scoarţa ceiebrală aflată în inhibiţie se menţin unele focare de veghe, pe baza 
cărora este posibilă legătura dintre subiect şi hipnotizator, subiectul fiind capa- 
bil să execute comenzile date de acesta. 

Dar nici datele clinice, nici cele experimentale nu au confirmat ipoteza 
confoim căieia hipnoza ar fi tot una cu somnul. Astfel, s-a demonstrat că un 
individ aflat în stare de hipnoză mai profundă poate fi activ în funcţie de con- 
ţinutul sugestiilor care i se administrează (ţine ochii deschişi, se mişcă, execută 
diferite acţiuni complexe). 

Nici din punct de vedere fiziologic, reacţiile din timpul hipnozei nu sea- 
mănă cu cele din timpul somnului. Undele cerebrale în hipnoză sunt specifice 
stării de veghe lelaxată (unde alfa), în vreme ce pentru somn sunt specifice unde 
mai lente. Studiile E.E.G. au demonstrat că un individ este cu atât mai hip- 
notizabil cu cât are unde alfa mai bine reprezentate. Pe aceste date se bazează 
cei care consideră hipnoza o relaxare mai profundă. 

D) Hipnoza şi teoria rolului. Această teorie aparţine lui Sarbin (cf. 
Marcuse, 1959), care consideră fenomenul hipnotic ca interpretarea unui rol 
(acela de persoană hipnotizată). Se accentuează ideea că individul hipnotizat se 
comportă aşa cum crede el că trebuie să se comporte o persoană aflată în hip- 
noză, în conformitate cu propriile sale idei despre hipnoză şi cu indicaţiile hip- 

notizatorului, identificându-se cu rolul. Această încercare de explicare psihoso- 
cială a hipnozei se bazează în mare măsură pe faptul că a fost găsită o corelaţie 
semnificativă între hipnotizabilitate şi aptitudinile actoriceşti. 

Gheorghiu (1977) arată însă că teoria rolului înlocuieşte o metaforă - cea 
de „transă hipnotică 11 , cu o altă metaforă - cea de „rol“, fără ca prin aceasta să 
explice esenţa fenomenului investigat. Nu pot fi explicate mai ales diferenţele 
interindividuale în ceea ce priveşte hipnotizabilitatea, şi anume de ce unii 
subiecţi se transpun până la uitarea de sine în rolul de persoană hipnotizată, iar 
alţii nu reuşesc decât foarte puţin sau deloc. 

Teoria rolului nu poate explica nici modul în care se efectuează o operaţie 
de chirurgie majoră în stare de hipnoză, în absenţa unor substanţe anestezice şi 
nici modul în care se realizează transpunerea în rol în cadrul fenomenelor de 
autohipnoză. De asemenea, cu ajutorul acestei teorii nu se poate explica nici fap- 
tul că unii subiecţi care doresc din tot sufletul să fie hipnotizaţi şi cunosc foarte 
bine rolul de persoană hipnotizată nu răspund totuşi la hipnoză. 

E) Hipnoza şi teoriile invăfării (Hali, 1953; Wcitzenhoffer, 1953). Această 
teorie evidenţiază posibilitatea comportamentului hipnotic pe baza învăţării (con- 
diţionării unor deprinderi de a intra în transă). Autorii ei susţin că deprinderile hip- 
notice seamănă cu cele de tipul cufundării în lectură sau cu deprinderile de a trăi 
intens aventuri imaginare, insistând mult asupra importanţei imitaţiei în cadrul 
comportamentului hipnotic. După cum se poate lesne observa, şi această teorie este 
insuficientă, ea mărginindu-se mai curând să descrie modul în care se structurează 
comportamentul hipnotic decât să explice mecanismele profunde ale acestuia. 

F) Hipnoza şi psihanaliza. Au existat încercări de a explica ceea ce se 
întâmplă cu subiectul aflat în hipnoză şi prin intermediul conceptelor specifice 
psihanalizei. Astfel, mulţi autori consideră transa hipnotică un fenomen regresiv, 
de întoarcere a subiectului la trăiri specifice vârstelor copilăriei. în stare de transă 
hipnotică, subiectul poate obţine o serie de beneficii secundare, care i-ar rămâne 
inaccesibile în stare de veghe (îşi permite libertăţi pe care altfel nu şi le-ar putea 
permite). 

Se subliniază importanţa raporturilor de subordonare dintre subiect şi hip- 
notizator, pe care psihanaliştii le aseamănă cu cele dintre părinte şi copil. Astfel, 
conform acestei teorii, în cadrul hipnozei paterne, hipnotizatorul este identificat 
cu figura autoritară a tatălui, în timp ce în cadrul hipnozei materne hipnotiza- 
torul preia rolul protector al mamei. 

Toţi psihanaliştii încearcă să stabilească o analogie între 'fenomenul hip- 
notic şi dragostea în accepţiune erotică, insistându-se pe fenomenele de tip 
transferenţial care apar între subiect şi hipnotizator. AsUol, Gill şi Brenman 
(1947) explică hipnoza prin intermediul regresiei şi transferului. 

Psihanaliza modernă consideră hipnoza ca o regresie parţială în slujba 
egoului (Kris, 1952). 

Hilgard susţine că şi această explicaţie a manifestărilor hipnotice este 
insuficientă, neacoperind toată aria de manifestări specifice. 

Dificil de elucidat prin prisma conceptelor psihanalitice ar fi şi feno- 
menele de autohipnoză. Dacă în ceea ce priveşte explicaţia teoretică psihanaliza 
pare să nu fi adus prea multe lucruri noi, îmbinarea practică dintre hipnoză şi 
psihanaliză - hipnoanaliza - s-a dovedit o metodă utilă în terapie. 

G) Teorii eclectice ale hipnozei. Aceste teorii combină, în explicarea hip- 
nozei, elemente aparţinând unor teorii diverse. Astfel, Shor (cf. Gheorghiu, 
1977), autorul teoriei tridimensionale a hipnozei, consideră că hipnoza, ca stare 
modificată de conştiinţă, trebuie înţeleasă ţinându-se seama de trei elemente: 

• tendinţa subiectului de a juca rolul de persoană hipnotizată (conform 
teoriei rolului); 

• profunzimea transei hipnotice; 

• actualizarea unor aspecte arhaice, regresive, implicate în conduita hipnotică. 

Deşi elementele aparţinând mai multor orientări se completează reciproc, 

nici în cadrul teoriei tridimensionale nu se poate spune precis cum se explică 
diferenţele individuale în ceea ce priveşte profunzimea transei atinse de subiect. 

H) Teoria comportamentală în problema hipnozei. Această teorie, apar- 
ţinând lui Barber şi colaboratorilor săi, pune accentul, în explicarea hipnozei, pe 
comportamentul subiectului în situaţia experimentală, insistând asupra rolului 
factorilor: motivaţie, atitudine, expectaţie în producerea unor reacţii concor- 
dante cu cele sugerate. El susţine că subiecţii trăiesc fenomene asemănătoare cu 
cele de tip hipnotic şi în următoarele situaţii: 

• când. au atitudini, motivaţii şi expectaţii favorabile faţă de situaţia-test; 

• când li se spune să-şi imagineze sugestiile experimentatorului. 

Deci, atitudinile pozitive ar fi cele care determină subiectul să răspundă 
bine la sugestiile hipnotizatorului. 

Barber şi Hahn (1962) au demonstrat experimental că analgezia sugerată 
prin imagini administrate în stare de veghe a produs o creştere a rezistenţei la 
durere (în situaţii experimentale) asemănătoare cu cea indusă prin hipnoză, evi- 
denţiindu-se aceleaşi reacţii la măsurătorile fiziologice concomitente. Expe- 
rimentatorii susţin, pe baza unor date de acest tip, că noţiunile de transă şi hip- 
noză nu mai sunt necesare în explicarea h i persugesti bi li tăţi i şi performanţelor 
aşa-zisului „comportament hipnotic". Răspunsurile la sugestiile directe şi per- 
formanţele asociate în mod tradiţional cu termenul de hipnoză pot fi incluse în 
cadrul unui concept mai general pe care autorii îl denumesc „motivaţia pentru 
îndeplinirea sarcinii" (Barber şi Calverley, 1962). 



Hipnoterapia 29^ 



Deci, ceea ce se înţelege în mod tradiţional prin hipnoză nu constituie, 
conform acestei teorii, decât o manifestare mai accentuată a receptivităţii la su- 
gestii. _ ^ 

O obiecţie la această interpretare ar putea-o reprezenta faptul că, dacă fără 

utilizarea unei inducţii hipnotice se obţin fenomene asemănătoare cu cele hip- 
notice, aceasta nu înseamnă în mod obligatoriu că avem de-a face cu situaţii 
identice, motivarea pentru sarcină producând un comportament complezent care 
îl mimează pe cel hipnotic, dar nu se identifică cu acesta (Gheorghiu, 1977). De 
asemenea, este greu de presupus că o operaţie de chirurgie majoră ar putea fi 
realizată fără anestezice doar creând pacientului motivaţii şi atitudini pozitive. 

1) Teoria disocierii personalităţii şi teoria funcţionării diferenţiate a celor 
două emisfere cerebrale. în anul 1973, Hilgard se referea pentru prima oară la 
conceptul de „observator ascuns", discutând unele fenomene care se petrec în 
timpul hipnozei. Termenul a izvorât din interpretarea unor date experimentale 
referitoare la controlul durerii prin hipnoză, experimente în urma cărora a rezul- 
tat că, în timpul hipnozei, durerea dispare din punct de vedere subiectiv, dar 
componentele ei fiziologice persistă; în acelaşi timp, subiectul înregistrează du- 
rerea la nivelul de care este responsabil „observatorul ascuns" (subiectului aflat 
în hipnoză i se cere să introducă mâna în apă cu gheaţă şi să spună dacă simte 
sau nu durerea. Experimentatorul constată surprins că acesta relatează verbal că 
nu simte durerea, în timp ce, cu cealaltă mână, el scrie automat că o simte). 

O explicaţie posibilă pentru acest fenomen ar fi aceea a disocierii psiho- 
logice între diversele substructuri ale personalităţii. 

Strâns legată de această ipoteză a disocierii psihice ar putea fi şi inter- 
pretarea care corelează fenomenele hipnotice existente cu cele două emisfere 
cerebrale. 

în ultimii ani, hipnoza a fost definită şi ca o comutare la nivelul emisfe- 
relor cerebrale, ea constând în activarea emisferei drepte şi dezactivarea celei 
stângi. Această, definire pare să aibă la bază argumente valide, deoarece se mani- 
festă prin modificări ale percepţiei spaţiului şi timpului, ale proceselor cognitive 
(logică şi capacitate de testare a realităţii mai reduse, mai multă sugestibilitate, 
creativitate, toleranţă la ambiguitate), prezenţa altor forme de prelucrare a infor- 
maţiei (procesare simultană şi paralelă în loc de procesare liniară), toate aceste 
fenomene fiind caracteristice funcţionării prioritare a emisferei cerebrale drepte. 

Totuşi, deoarece localizarea cerebrală exactă a multor funcţii psihice este 
încă discutabilă, Unestâhl (1987) consideră că este încă prematur să definim 
hipnoza ca o comutare la nivel emisferic. Autorul citat propune, în schimb, uti- 
lizarea a două modalităţi distincte de funcţionare a conştiinţei: modul dominant 
(D) şi modul alternativ (A), acesta din urmă fiind responsabil de fenomene şi 

manifestări printre care se pot include şi cele de tip hipnotic (şi de care pare să 
fie mai curând responsabilă funcţionarea emisferei cerebrale drepte). 



Modurile conştiinţei (după Unestăhl, 1987) 



Modul dominant (D) 


Modal alternativ (A) 


LOGICA 


INS1GHT 


Gândire analitică 


Sinteză 


Testarea realităţii 


Automatism 


Tactică planificare 


Sugestibilitate 


Strategii 


Sensibilitate 


Evaluare 


Intuiţie 


Simţ critic 


Evaluarea liberă a informaţiei 


Analiza detaliilor 


Feed-back pozitiv 


Instrucţiuni verbale 


Apreciere globală 


Controlul voluntar 


Vizualizare 


Gândirea evenimentelor trecute şi 
viitoare 


Imagini kinestezice 


Linearitate temporală 


Controlul prin autoprograrrtq'rea 
scopurilor \ 


Procese seriale 


Trăire în prezent 


Determinarea verbală a comenzilor 


Procese cognitive paralele 


încercări 


Înţelegere nonverbală 


Eforturi 


Metafore 




Modelare 


Stare normală de conştiinţă 


Stare alternativă de conştiinţă 



Se constată faptul că această interpretare plasează fenomenele hipnotice 
alături de cele de creaţie, intuiţie sau meditaţie. 

Yapko (1995) subliniază faptul că majoritatea teoriilor asupra hipnozei se 
îefetă doar la unele aspecte ale acesteia, fără a putea explica fenomenul în toată 
complexitatea sa. Cele mai bine conturate teorii sunt următoarele: 

1. Hipnoza îepiezintă un fenomen disociativ. Partizanii acesteia pornesc 
de la premisa că în cadrul psihicului uman funcţionează mai multe sisteme cog- 
nitive care în mod normal acţionează sinergie sub o comandă centrală. în tim- 
pul hipnozei sistemele integrate se disociază unele de altele într-o măsură mai 
mare sau mai mică şi pot reacţiona în mod independent furnizând răspunsuri pe 
mai multe nivele la sugestiile hipnoterapeutului (Hilgard, 1977, 1979,1986, 
1991; Bowers şi Davidson, 1991; Evans, 1991). 

2. Hipnoza reprezintă un fenomen regresiv care presupune revenirea la 
modalităţi mai piimitive de procesare cognitivă primară concomitent cu accen- 

tuarea relaţiei transferenţiale faţă de hipnoterapeut considerat drept o figură 
autoritară de tip arhetipal (figură parentală) (Nash, 1987; Fromm, 1992). 

3. Hipnoza ca relaxare. ■ 

Relaxarea fizică şi cea psihică sunt considerate surse din care derivă 
fenomene cum ar fi regresia sau disocierea (Edmonston, 1977, 1981, 1991). 
Această teorie are la bază şi faptul că atât în relaxare, cât şi în hipnoză modelul 
undelor cerebrale este asemănător: unde alfa, de veghe relaxată. 

4. Hipnoza ca fenomen sociocognitiv. 

Autorii care susţin această teorie afirmă că hipnoza nu reprezintă un fenomen 
specific, ci depinde de contextul social în care se desfăşoară şi este definită ca atare 
de către participanţi (Kirsch, 1991; Spanos, 1991a, 1991b; Wagstaff, 1991). 

5. Hipnoza ca o stare de pasivitate din partea subiectului. 

Potrivit abordării tradiţionale cu caracter autoritar, clientul era considerat 
un subiect pasiv care permite clinicianului să-i ghideze experienţele, fără a i se 
opune în nici un fel. Astfel, subiectul devine un fel de receptacul pasiv pentru 
sugestiile autoritare ale terapeutului. Incapacitatea clientului de a răspunde su- 
gestiilor directe venite din partea terapeutului este considerată de aceşti autori 
ca fiind un semn de rezistenţă (Weitzenhoffer, 1989). 

6. Hipnoza ca joc de rol. 

Sarbin şi Coe (1972) şi Coe şi Sarbin (1991) abordează, la rândul lor, hip- 
noza dintr-o perspectivă sociocognitivă considerând că hipnoza ca realitate dis- 
tinctă nici nu există, fenomenul respectiv manifestându-se doar atunci când 
cineva este dispus să joace rolul de subiect hipnotizat, fără ca aceasta să pre- 
supună că el se află la alt nivel de conştiinţă. Mai precis, persoana se comportă i 
aşa cum crede că ar trebui să se comporte un subiect hipnotizat, răspunzând la ! 
sugestiile hipnoterapeutului. 

Această teorie are la bază cercetări asupra unor grupuri de subiecţi dintre 
care unii au fost hipnotizaţi, iar alţii au primit indicaţia să simuleze hipnoza. 

Comportamentul subiecţilor a fost evaluat de către experţi în hipnoză 
care, de cele mai multe ori, nu i-au putut depista pe simulanţi. 

Un contraargument împotriva acestei teorii ar putea fi acela că este greu 
de presupus că un simulant nu ar reacţiona dacă ar fi supus unei intervenţii 
chirurgicale sub hipnoză. 

7. Hipnoza ca stare modificată de conştiinţă (Tart, 1969; Fromm, 1992). 

Din această perspectivă, transa hipnotică este considerată drept o stare de 

conştiinţă modificată, diferită de cea de veghe (normală). Starea de transă este 
produsă în mod artificial prin intermediul procesului de inducţie hipnotică ce 
modifică experienţele subiective ale clientului datorită focalizării atenţiei pro- 
duse în urma sugestiei. 

Această teorie a întrunit un număr mare de adepţi pentru că este cunoscut 
faptul că în hipnoză oamenii pot realiza anumite lucruri pe care nu le pot face în 
stare de veghe. 

8. Hipnoza ca proces de reducere a „testării realităţii". 

Prin „testarea realităţii" se înţelege fenomenul de obţinere a unor feed- 
back-uri de la stimulii exteriori proveniţi din mediu. 

în hipnoză, acest proces este mult diminuat datorită focalizării atenţiei 
asupra unui anumit stimul (intern sau extern); clientul, nemaifiind distras de 
ambianţă, va putea să accepte o altă realitate subiectivă sugerată care, la rândul 
său, va determina reacţiile sale emoţionale şi comportamentale (Shor, 1959; 
Lynn şi Rhue, 1991). 

9. Hipnoza ca fenomen de condiţionare. 

Cuvintele şi gesturile reprezintă stimuli condiţionaţi, purtători ai unei anu- 
mite semnificaţii atribuite de subiect în funcţie de experienţele anterioare do- 
bândite prin învăţare. 

Din acest motiv, în cadrul comunicării hipnotice eficiente, subiecţii inter- 
pretează şi reacţionează în modul lor personal la sugestiile terapeutului (Bandler 
şi Grinder, 1975; Grinder şi Bandler, 1976; Lankton, 1979). 

1 0. Hipnoza din perspectivă interacţională. 

în abordările tradiţionale, hipnoza era considerată o acţiune pe care hip- 
noterapeutul o întreprinde asupra pacientului, în timp ce în abordarea permisivă 
ericksoniană, responsabilitatea fenomenului hipnotic se împarte între terapeut şi 
. client, amândorura revenindu-le obligaţia să fie atenţi şi să coopereze unul cu 
celălalt. 

Terapeutul, pentru a avea succes, trebuie să fie receptiv la nevoile clien- 
tului, adaptându-şi demersurile în funcţie de acestea în aşa fel încât clientul să 
fie, la rândul său, receptiv faţă de posibilităţile de schimbare sugerate de tera- 
peut. Privită în acest mod, hipnoza devine o relaţie de interdependenţă, în care 
fiecare dintre cei doi parteneri se lasă ghidat şi ghidează la rândul său (Erickson, 
Rossi şi Rossi, 1976; Erickson şi Rossi, 1979; Zeig, 1991). 

Abordarea interacţională pune accent pe receptivitatea şi respectul pe care 
trebuie să îl acorde terapeutul clientului pentru ca psihoterapia să fie încununată 
de succes. 

Desigur, pentru ca fenomenul hipnotic să se producă, nu este obligatoriu ca 
această condiţie sa fie respectată, aşa cum se întâmplă în cazul hipnozei de estradă. 

1 1. Hipnoza din perspectiva biologică. 

Legătura strânsă dintre corp şi psihic, legătură foarte evidentă în cazul 
hipnozei, a condus la formularea teoriei biologice care caută să explice recep- 
tivitatea la hipnoză. 



Spiegel şi Spiegel (1987) sunt de părere că la baza fenomenului hipnotic 
stau interrelaţiile dintre cele două emisfere cerebrale. 

Rossi (1982, 1991) se referă la existenţa unui ciclu biologic natural în 
cadrul căruia alternează concentrarea atenţiei cu relaxarea acesteia la fiecare 90 
până la 1 50 de minute pe o perioadă de 24 de ore. Acest ritm circadian de alter- 
nare a concentrării cu relaxarea atenţiei se află la baza fenomenului hipnotic. 

Watzlawick (1978) consideră că hipnoza reprezintă o consecinţă a asime- 
trici cerebrale, în timpul transei activându-se emisfera cerebrală dreaptă care 
este responsabilă de procesarea de tip global ce stă la baza unor manifestări cum 
ar fi creativitatea, intuiţia, empatia, imaginaţia ctc. în acelaşi timp, activitatea 
emisferei cerebrale stângi, responsabilă de activitatea raţională, este estompată. 

Fenomenele ce pot fi induse în cursul hipnozei (Yapko, 1995) 

Aceste fenomene, unele dintre ele cu caracter spectaculos sau cel puţin 
neobişnuit, îşi găsesc numeroase aplicaţii în utilizarea terapeutică a hipnozei. 

1 . Regresia de vârstă 

Implică utilizarea intensivă şi experienţiâlă a proceselor memoriei. 

Tehnica presupune fie sugerarea întoarcerii în timp şi retrăirea unor expe- 
rienţe trecute cu o intensitate atât de marc încât parcă se produc „aici şi acum" 
(„retrăire", „imersiune") fie, pur şi simplu, sugestia administrată subiectului de a-şi 
reaminti anumite experienţe şi de a le prezenta cât mai în detaliu (hipermnezie). 

în cazul „retrăirii", subiectul este profund implicat emoţional în expe- 
rienţa respectivă, el simţindu-se ca şi cum experienţa s-ar produce atunci; în 
schimb, în cazul hipermneziei el se află ancorat în prezent, în timp ce îşi 
aminteşte cu lux de amănunte o anumită situaţie (Edgette şi Edgette, 1995). 

Regresia de vârstă reprezintă o tehnică ce permite clientului să se întoarcă 
în timp, într-un trecut mai apropiat sau mai îndepărtat, pentru a accesa nişte 
amintiri uitate sau reprimate ale unor evenimente semnificative şi pentru „a 
lucra" terapeutic asupra acestora în vederea obţinerii unor noi concluzii 
(Weitzenhoffer, 1989; Spiegel, 1993). 

Yapko (1995) afirmă că regresia de vârstă implică două tipuri de strategii. 

Prima strategie presupune utilizarea regresiei de vârstă pentru a dezgropa 
experienţele timpurii negative, cu caracter psihotraumatizant. Obiectivul acestei 
strategii constă în a-1 ajuta pe client să se elibereze de stările emoţionale nega- 
tive asociate cu experienţele respective şi să-şi modifice atitudinea faţă de aces- 
tea, renunţând la modalităţile destmetive de reacţie care au efecte asupra exis- 
tenţei actuale. 

Acest obiectiv poate fi atins atât prin intermediul „retrăirii 11 („imersiu- 
nii"), cât şi prin hipermnezie, terapeutul fiind cel care decide cât de adâncit în 
experienţa respectivă sau cât de detaşat trebuie să fie subiectul în cauză. 

A doua strategie, care este compatibilă cu prima, constă în utilizarea 
regresiei de vârstă pentru a scoate la iveală resursele şi disponibilităţile latente 
ale subiectului, resurse care au fost utilizate în trecut şi care nu funcţionează în 
prezent, şi aceasta în dezavantajul clientului. 

De cele mai multe ori, oamenii dispun de resurse psihologice şi disponi- 
bilităţi latente de a căror existenţă nu sunt conştienţi, regresia de vârstă ajutân- 
du-i să le actualizeze. 

în felul acesta, clientul va redescoperi în trecutul său personal abilităţi şi 
experienţe care îl vor ajuta să facă faţă într-un mod mai eficient dificultăţilor 
existenţei (Lankton şi Lankton, 1983; Edelstein, 1986;). 

Orice model de comunicare care îl ajută pe client să se întoarcă în trecut 
poate fi utilizat pentru obţinerea regresiei de vârstă. Clientul va fi ghidat să-şi 
utilizeze imaginaţia pentru a accesa experienţele trecute. 

Se pot utiliza imagini sugestive ale unor „vehicule" ale întoarcerii în timp 
(tren, avion, vapor, „maşina timpului") cu ajutorul cărora subiectul se va deplasa 
către perioada dorită. Aceste „vehicule" reprezintă modalităţi artificiale, con- 
crete şi contextuale menite să restructureze experienţa clientului şi pentru ca 
tehnica să funcţioneze este necesară furnizarea unui număr cât mai mare de 
detalii („îţi imaginezi că te urci într-un avion care te întoarce în' timp, te întoarce 
tot mai mult în timp. . . până la vârsta de X ani). 

Regresia dc vârstă se poate realiza şi indirect prin intermediul unor întrebări 
care îl orientează pe client în direcţia unor experienţe trecute („Poţi să-ţi aminteşti 
cât de bine te-ai simţit când ai reuşit la examenul de admitere la liceu?"). Astfel, 
clientul va declanşa nişte procese de căutare interioară pentru a-şi aminti acele 
evenimente care îi servesc pentru a furniza răspunsurile aşteptate de către te- 
rapeut. O astfel de căutare interioară poate începe prin evocarea în plan cognitiv 
a unor amintiri, după care, întrebări formulate cu abilitate îl vor ghida pe client să 
se scufunde în situaţia evocată şi s-o retrăiască plenar, ca şi cum ar fi actuală. 

Pentru a conferi regresiei dc vârstă un caracter mai puţin ameninţător, 
clinicianul o poate facilita descriind experienţe trecute personale sau aparţinând 
altor persoane. 

Alte tehnici de inducere a regresiei de vârstă (Yapko, 1995): 

- prin realizarea unor punţi afective sau psihosomatice prin intermediul 
cărora stările emoţionale sau conştientizările actuale sunt conectate cu 
perioada când aceste stări afective sau conştientizări au apămt pentru 
prima oară („pe măsură ce continui să fii conştient de acest sentiment 



uitat pe caie l-ai descris, te întorci în timp şi îţi aminteşti de perioada 
când el a apămt pentru prima oară. ..“); 

- piin dezoi ientaiea temporală în cadrul căreia se administrează sugestii 
cu caracter confuz care au menirea de a-1 reorienta pe client dinspre 
etapa „acum" către „atunci"; 

- prin alternarea progresiei cu regresia de vârstă, în cadrul căreia clientul 
este la început orientat spre viitor unde îşi va aminti cele petrecute în 
trecut. Această tehnică este menită să creeze clientului o mai mare 
detaşare faţă de experienţele trecute traumatizante („te afli undeva în 
viitoi şi de acolo îţi priveşti cu alţi ochi şi îţi analizezi trecutul...") 
(Erickson, 1954; Watkins, 1971; Gilligan, 1987; Hammond, 1990). 

2. Progresia de vârstă 

Piesupune sugerarea faptului că subiectul se proiectează în viitor unde îşi 
imaginează consecinţele schimbărilor produse, integrează noile semnificaţii 
descoperite la nivele mai profunde, de unde îşi poate reconsidera existenţa dintr-o 
nouă perspectivă. 

Progresia de vârstă poate fi utilizată în două moduri: 

-pentru a verifica efectele intervenţiei terapeutice, respectiv în ce măsură 
acestea sunt de durată şi au produs o modificare în stilul de viaţă al clientului 
(Erickson, 1954; Havens, 1986; Philips şi Frcderick, 1992); 

- ca intervenţie psihoterapcutică directă (de pildă, un pacient cu fobie de 
caun îşi poate imagina, după aplicarea unei tehnici dc desensibilizare, că se con- 
ţi untă cu animalul respectiv fără a simţi anxietate). 

La fel ca şi în cazul regresiei de vârstă, progresia se poate realiza prin 
metode directe (sugerarea faptului că utilizează un vehicul spaţial pentru a se 
deplasa in viitor, că vizionează un film sau citeşte o carte în care se vorbeşte 
despre ceea ce se petrece în viitor) sau indirecte. 

Metodele directe utilizează: 

• metaforele: „aş dori să-ţi povestesc despre o clientă care şi-a imaginat 
cum va arăta peste trei luni de la şedinţele în care am făcut exact cc facem 
noi acum, şi atunci când s-a proiectat în viitor ea a descoperit că. .“; 

• sugestii mtercorelate: „mi-ar plăcea să mă uit înjur şi să mă întreb ce se 
va întâmpla în viitor atunci când tu vei fi în stare să priveşti în urmă şi 
sa apreciezi schimbările pozitive pe care le-ai realizat. . 

• sugestii administrate sub forma unor supoziţii: „mă întreb unde te vei 
a la şi cu ce te vei ocupa atunci când vei constata cu plăcere că nu ai mai 
fumat de mult timp..."; 

• întrebări sugestive mtercorelate: „poţi să-mi spui cum vei descrie pri- 
etenilor tăi modul în care ţi-ai rezolvat problema?". 

Aceste abordări demonstrează modalitatea în care clientul este ghidat pen- 
tru a-şi construi un montaj mental care să conţină expectaţii pozitive pentru 
viitor (de Shazer, 1978; Lazarus, 1984; Yapko, 1988, 1992; Hammond, 1990; 
Torem, 1992). 

3. Amnezia 

Presupune sugerarea faptului că subiectul aflat în hipnoză va uita la nivel 
conştient anumite instrucţiuni sau experienţe trăite. 

Sugerarea uitării în plan conştient va permite mentalului inconştient să 
utilizeze în mod creativ experienţa hipnotică, realizând ceea ce această instanţă 
trebuie să facă. 

Amnezia poate fi utilizată şi pentru a alunga din conştiinţă amintirile 
dureroase. 

Yapko (1995) este de părere că în astfel de situaţii amnezia nu trebuie su- 
gerată decât după ce s-a realizat o anumită procesare terapeutică (catharsis) 
asupra respectivelor amintiri. 

Amnezia nu apare în mod automat după orice transă hipnotică aşa cum se 
crede în mod obişnuit; clientul care este motivat să-şi amintească anumite experienţe 
.sau sugestii administrate o va putea face (Erickson şi Rossi, 1974; Zeig, 1985). 

Mai mult decât în cazul altor fenomene hipnotice, amnezia poate fi 
obţinută mai greu prin intermediul unor sugestii directe, pentru că sugerarea fap- 
tului că subiectul va uita tot ce s-a petrecut în cursul şedinţei de hipnoză, poate 
„suna“ ameninţător. 

în cazul în care se adoptă o strategie directă, este indicat ca modul de con- 
struire a sugestiilor să fie mai puţin ameninţător. 

Abordările indirecte pot îmbrăca o varietate de forme dintre care amintim 
sugestiile indirecte ca atare, comutarea atenţiei şi confuzia (Hilgard, 1968; 
Cooper, 1979; Zeig, 1985; Evans, 1986). 

4. Analgezia şi anestezia 

Analgezia şi anestezia se situează pe un continuum care presupune dimi- 
nuarea sensibilităţii corporale dureroase. 

Analgezia presupune sugerarea reducerii durerii în condiţiile perpetuării 
unor senzaţii asociate (temperatură, presiune, senzaţii legate de poziţia diver- 
selor părţi ale corpului etc.), fapt ce menţine orientarea subiectului în raport cu 
corpul propriu. 

Anestezia presupune eliminarea completă sau aproape completă a sensi- 
bilităţii din tot corpul sau dintr-o zonă a acestuia. 

Capacitatea de a reduce durerea în limite suportabile reprezintă o particu- 
laritate a fiinţei umane şi este considerată una dintre cele mai importante apli- 
caţii ale hipnozei clinice. 

Yapko (1995) este de părere că pacienţii care suferă dureri sunt persoane 
cu care este în acelaşi timp foarte uşor de lucrat pentru că sunt puternic motivate 
să fie ajutate şi subiecţi foarte dificili, pentru că durerea le-a afectat toate sec- 
toarele existenţei. 

Terapeutul care abordează o astfel de cazuistică trebuie să dea dovadă de 
foarte multă sensibilitate pentru că durerea presupune totodată anxietate, depre- 
sie, sentimente de neajutorare, dependenţă crescută, precum şi restrângerea con- 
tactelor sociale. 

Chiar şi durerea care prezintă cauze organice bine precizate are compo- 
nente psihologice ce ţin de modul în care o trăieşte subiectul în cauză şi de con- 
secinţele acesteia. 

Hipnoza acţionează mai ales asupra componentelor psihologice ale du- 
rerii (teamă, anxietate, sentimente de neajutorare, precum şi expectaţiile nega- 
tive ale subiectului), dar şi asupra componentelor fiziologice ale acesteia. 

Utilizarea hipnozei în combaterea durerii este importantă din următoarele 
motive: 

- hipnoza contribuie la creşterea autocontrolului subiectului, diminuând 
sentimentele de neajutorare; 

- cu ajutorul hipnozei se poate reduce sau chiar elimina medicaţia anal- 
gezică, medicaţie care are o serie de efecte secundare şi care produce 
dependenţă. Hipnoza nu are efecte secundare şi nici nu creează depen- 
denţă. Reducerea durerii cu ajutorul hipnozei se realizează la diverşi 
subiecţi în grade diferite, dar, indiferent de nivelul acestei reduceri, ea 
are loc pe căi naturale; 

- hipnoza contribuie la funcţionarea subiectului la un nivel mai subtil, 
punând în acţiune şi disponibilităţile latente de vindecare; 

-expectaţiile de bunăstare psihică, senzaţia de confort, precum şi reducerea 
anxietăţii reprezintă, la rândul lor, factori care facilitează procesul de vin- 
decare sau măcar întârzie degradarea fizică şi psihică a subiectului 
(Crasilneck şi Hali, 1985; Brown şi Fromm, 1986, 1987; Chaves, 1989, 
1993). 

în unele cazuri, analgezia se produce spontan în timpul hipnozei deoarece 
clientul este profund absorbit de experienţele pe care le trăieşte. 

Asociată cu catalepsia (inhibiţia mişcărilor voluntare), analgezia caracte- 
rizează într-o oarecare măsură persoana hipnotizată care este mai puţin conşti- 
entă de corpul său. 

Se poate spune că orice metodă care presupune comutarea atenţiei de la 
senzaţiile corporale are efecte analgezice indirecte. 

Clientul poate fi învăţat prin exersare să-şi distragă atenţia de la stimulul 
dureros şi să se concentreze asupra unor gânduri pozitive, imagini sau amintiri 
plăcute, stări afective benefice etc. 

Abordarea directă a analgeziei implică sugestii directe de reducere sau 
dispariţie a sensibilităţii într-o anumită zonă a corpului. 

Una dintre tehnicile mai frecvent utilizate este cea a anesteziei „în 
mănuşă": subiectului i se sugerează anestezia la nivelul unei mâini (de regulă 
cea dominantă), apoi „senzaţia" este transferată în oricare altă parte a corpului. 

Analgezia se poate realiza şi prin sugerarea disocierii între corp şi psihic, 
fiecare componentă desfaşurându-şi existenţa în alt plan. 

Alte modalităţi de inducere a analgeziei: 

- sugerarea amneziei faţă de perioadele dureroase. Se utilizează mai ales în 
cazul in care subiectul trebuie să urmeze proceduri medicale dureroase şi repetate; 

- sugerarea reducerii gradate a durerii, care descreşte treptat, la anumite 

intervale de timp; r 

- pseudoorientare în timp prin care clientul este proiectat în viitor (pro- 
gresie de vârstă) într-o perioadă în care procesul patologic s-a încheiat; 

. ~ re , gresia de vârstă într '° P eri °adă anterioară apariţiei durerii (Erickson, 
66; Barber, 1977; Barber şi Adrian, 1982; Erickson, 1983; Hammond, 1990; 
Hilgard şi Hilgard, 1994). 

5. Catalepsia 

Catalepsia este definită ca o inhibiţie a mişcărilor voluntare asociată cu o 
concentrare intensă a atenţiei asupra unui stimul specific. 

Cu cât clientul este mai concentrat asupra sugestiilor administrate de te- 
rapeut, cu atat el va manifesta o reacţie de tip cataleptic mai amplă. 

Reacţia cataleptică include: fixitatea privirii, imobilitate posturală, iar 
pentru subiecţii aflaţi în hipnoză profundă, „flexibilitate ceroasă" (se poate 
imprima membrelor orice poziţie pe care o stabileşte terapeutul), asociată cu un 
comportament catatomc (subiectul menţine un timp îndelungat poziţii incomode 
ale membrelor), rigiditate musculară, mişcări involuntare, precum şi încetinirea 

unor procese psihofiziologice cum ar fi ritmul respirator, cardiac, reflexele de 
clipit sau înghiţit. 

Simptomele catalepsiei pot constitui indicatori ai prezenţei unei transe 
profunde, dar pot fi induse şi în mod deliberat din raţiuni terapeutice. 

Catalepsia reprezintă un fenomen specific pentru hipnoză, fenomen care 
se asociaza direct sau indirect cu orice manifestare de tip hipnotic. 

„ Catalepsia este rezultatul focalizării atenţiei asupra unei realităţi diferite 
care îndepărtează subiectul de realitatea concretă, făcând posibilă apariţia unor 
enomene cum ar fi: regresia de vârstă, analgezia, distorsionările senzoriale etc. 



Catalepsia poate fi indusă direct în scopuri terapeutice (de pildă, pentru 
persoanele la care este necesară limitarea mişcărilor pentru o recuperare moto- 
rie mai rapidă) sau poate avea ca obiectiv facilitarea demersului hipnoterapeu- 
tic general (prin focalizarea accentuată a atenţiei asupra unui stimul este stimu- 
lată activitatea independentă a instanţelor psihice de natură inconştientă). 

Orice stimul care captează puternic atenţia clientului poate facilia apariţia 
unui răspuns de tip cataleptic: o povestire captivantă, surpriza, şocul sau con- 
fuzia (Rossi, 1973; Bloom, 1990). 

Sugerarea catalepsiei poate avea loc direct sau indirect, prin sugestii ver- 
bale sau non-verbale. 

Metodele verbale constau în administrarea unor sugestii de relaxare şi 
imobilitate posturală, în timp ce o tehnică non-verbală ar putea fi cea a mode- 
lării, prin intermediul căreia terapeutul trece treptat de la o comunicare animată, 
bazată pe rutine conversaţionale la o stare de relaxare şi imobilitate, inducându-i 
clientului starea de transă (Erickson, 1983, 1985; Gilligan, 1987). 

6. Disocierea 

Disocierea este definită drept capacitatea de a descompune experienţa psi- 
hologică în părţile sale componente, amplificând conştientizarea uneia dintre 
experienţe concomitent cu diminuarea conştientizării altei experienţe. 

Din păcate, majoritatea clinicienilor nu cunosc decât aspectele patologice 
ale fenomenelor disociative, ignorându-le pe cele normale care au aplicaţii în 
hipnoterapie. 

în cadrul disocierii realizate prin intermediul hipnoterapiei, mentalul 
conştient va fi prea ocupat de un stimul anume asupra căruia s-a concentrat 
atenţia subiectului, în timp ce mentalul inconştient va fi liber să desfăşoare acti- 
vităţile pe care le crpde de cuviinţă. Cu cât starea hipnotică este mai profundă, cu 
atât gradul de disociere este mai mare şi cu atât subiectul va avea mai multe posi- 
bilităţi să proceseze la nivel inconştient, generând răspunsuri automate, spon- 
tane: se pot actualiza amintiri uitate, se poate produce levitaţia unui braţ, subiec- 
tul poate rămâne într-o poziţie imobilă sau poate să se reducă, până la dispariţie, 
sensibilitatea (Hilgard, 1986; Cardena şi Spiegel, 1991; Spiegel, 1993). 

Sugestiile de disociere propun mentalului conştient să se concentreze 
asupra unui stimul, în timp ce mentalul inconştient este încurajat să realizeze 
altceva şi să acumuleze experienţe, făcând abstracţie de conştiinţă. 

Sugestiile directe de disociere îi permit clientului să descopere că este 
posibil să trăiască simultan experienţe care se desfăşoară la mai multe nivele şi 
că aceste experienţe au un caracter spontan şi automat. 

în mod indirect, disocierea se produce prin sugerarea oricărui fenomen 
hipnotic, ea putând fi indusă prin intermediul metaforelor, confuziei sau prin 
orice tip de alte sugestii cu caracter indirect. 

7. Halucinaţiile şi modificările senzoriale 

Halucinaţiile sunt percepţii fără obiect care pot să apară şi la subiecţi nor- 
mali, in urma inducţiei hipnotice. Acestea pot să fie pozitive, când subiectul per- 
cepe un obiect sau o persoană care nu este prezentă, şi negative, situaţie în care 
un obiect prezent nu este perceput ca atare. 

^ Prin sugerarea unor halucinaţii, terapeutul modifică parametrii conştien- 
tizam senzoriale, situaţie în care clientul va percepe lumea într-un mod diferit 
facilitând activarea unor resurse interioare cu caracter adaptativ. 

In timpul inducţiei hipnotice, halucinaţiile pot să apară şi spontan. 

De regula, sugerarea unei halucinaţii se realizează prin intermediul unor 
sugestii directe. 

în mod indirect, sugerarea faptului că pacientul este conştient de prezenţa 
braţulm sau drept poate reprezenta o sugestie indirectă că nu îşi simte piciorul 
(Erickson, Rossi, şi Rossi, 1976; Bandler şi Grinder, 1992). 

8. Reacţiile ideodinamice 

Reprezintă răspunsuri automate care se pot declanşa la nivel motor, sen- 
zonal şi afectiv (termenul de ideodinamic provine de la transformarea unei 
Ddei intr-o acţiune; in mod concret avem de-a face cu reacţii ideomotorii 
ideosenzoHale şi ideoafective). Aceste reacţii sunt declanşate de instanţele de 
tura inconştientă ca răspuns la stimuli interni sau externi. 




II. Inducţia hipnotică 



Indicaţii pentru realizarea unei comunicări hipnotice eficiente 

(Yapko, 1995) 

1. Sugestiile terapeutice trebuie să fie simple şi uşor de înţeles. 

Cu excepţia celor constmite special pentru a produce confuzie, sugestiile 
clare şi simple îi permit clientului să se lase „dus“ de hipnoză fără a analiza, a 
interpreta sau a critica la nivel conştient ceea ce se petrece. 

Cu cât sugestiile sunt mai complicate, cu atât clientul trebuie să facă apel 
la mentalul conştient pentru a le înţelege şi cu cât nivelul conştient este mai 
activ, cu atât e mai limitat accesul la zonele inconştiente, ceea ce nu este în avan- 
tajul hipnozei. 

2. Demersul hipnotic este mai eficient dacă se utilizează limbajul clien- 
tului. 

Cuvintele reflectă stări psihice cu caracter subiectiv şi din acest motiv, 
chiar dacă mai mulţi oameni utilizează aceleaşi cuvinte, nu înseamnă că trăiesc 
aceleaşi experienţe. 

în cazul în care terapeutul va „traduce" spusele clientului în limbajul său 
propriu şi apoi va comunica prin intermediul acestuia va genera, aproape sigur, 
lipsa de înţelegere între cei implicaţi în demersul terapeutic. 

3. Terapeutul trebuie să solicite clientul să-şi exprime trăirile în termeni 
experienţiali. 

Este important cu pacientul să-şi descrie cu lux de amănunte experienţele, 
pentru că recurgând la câteva cuvinte simple nu poate furniza suficiente infor- 
maţii în legătură cu ceea ce simte. Cu cât descrierea acestora este mai detaliată, 
cu atât terapeutul are mai multe şanse de a realiza o intervenţie adecvată. 

4. Construirea sugestiilor utilizând predominant timpul prezent şi într-un 
mod pozitiv 

în general, sugestiile trebuie să fie exprimate la timpul prezent şi să se re- 
fere la ceea ce simte persoana. 

în structurarea sugestiilor hipnotice trebuie să se realizeze conexiunea 
dintre ceea ce se petrece „aici şi acum“ cu ceea ce se aşteaptă în viitor, ca în 
exemplul de mai jos: 

„Pe măsură ce trăieşti starea X, vei începe să realizezi comportamentul (să 
simţi starea Y).“ 

Terapeutul va căuta să obţină cât mai multe informaţii referitoare la starea 
actuală a clientului său, pentru a realiza cât mai bine conexiunile cu starea care 
se doreşte în viitor. 

Subliniem, de asemenea, necesitatea de a formula sugestiile în termenii 
gândirii pozitive, acestea trebuind să sugereze ce anume poate să facă persoana 
şi nu ceea ce nu poate (Grinder şi Bandler, 1981; Hammond, 1990). 

5. Clientul trebuie încurajat şi susţinut prin întăriri pozitive. 

„ „ Aceste feed-back-uri pozitive au menirea de a conduce clientul în aşa fel 
meat acesta să conştientizeze forţa şi resursele sale interne latente pe care le-a 
ignorat până atunci (Erickson şi Rossi, 1979; Hammond, 1990). Astfel, clientul 
va trebui să-şi asume responsabilitatea propriilor trăiri şi să-şi dea seama că are 

puterea să controleze, dacă nu evenimentele existenţei, măcar reacţiile sale faţă 
de acestea. 

6. Comunicarea terapeutică trebuie să utilizeze modalitatea senzorială 
dominantă a clientului. 

Aşa cum subliniază Bandler şi Grinder (1979), iniţiatorii programării neu- 
rolingvistice (P.N.L.), oamenii culeg, stochează şi procesează informaţia în 
acord cu stilul lor personal care presupune operarea într-o modalitate senzorială 
dominantă: vizuală, auditivă sau kinestezică. 

în cazul în care terapeutul va identifica modalitatea senzorială favorită a 
clientului, acesta va trebui să adapteze comunicarea şi să utilizeze respectiva 
modalitate senzorială, facându-se astfel mai bine înţeles şi acceptat de către 
pacient. 

Informaţiile referitoare la modalitatea senzorială preferată pot fi obţinute 
prin observarea atentă a modului în care se exprimă clientul, mai ales a predica- 
telor pe care acesta le foloseşte. Astfel, dacă terapeutul doreşte să orienteze 
c lentul in direcţia vizuală, el va trebui să utilizeze o terminologie în care să fie 
prezenţi termeni care se referă la experienţe vizuale. 

„Imaginează-ţi că te afli la mare, pe plaja... caută să vezi cât mai clar 
marea, valurile, linia orizontului, siluetele îndepărtate ale vapoarelor... admiri 
imaginea razelor de soare care se reflectă în apa mării... vezi nisipul galben 
oamenii care se relaxează în vacanţă. . . cerul albastru, cu nori albi 




în cazul în care terapeutul doreşte să sugereze o experienţă auditivă, el 
poate transmite următorul mesaj: 

„Eu nu ştiu ce îţi spui atunci când vorbeşti cu tine însuţi prin intermediul 
gândurilor tale..., dar acest dialog interior joacă un rol însemnat în ghidarea 
experienţelor tale... şi ar fi foarte bine dacă te-aş auzi spunându-ţi în gând 
lucruri bune, care să te facă să ai mai multă încredere în tine. . .“ 

Modalitatea kinestezică se referă atât la stări afective, cât şi la senzaţii 
kinestezice: 

„Atunci când îţi aminteşti de o experienţă plăcută, retrăieşti sentimentul 
minunat de a fi iubită... simţi aprecierea din partea prietenului tău... şi senti- 
mentul este atât de puternic încât parcă prinde contur, parcă îl poţi atinge... şi 
această plenară experienţă emoţională va fi mereu prezentă în tine şi îţi va da 
forţă pentru întreaga viaţă.“ 

Yapko (1995, p. 86) este de părere că în măsura în care terapeutul focali- 
zează atenţia clienţilor asupra unor aspecte pe care aceştia nu le remarcă în mod 
obişnuit, demersul psihoterapeutic va fi mai bine apreciat de aceştia. 

7. Clientului i se vor furniza doar acele informaţii care sunt absolut necesare. 

Terapeutul va trebui să informeze clientul în legătură cu ceea ce se va pe- 
trece în cursul şedinţei de hipnoză, evitând însă să-i explice în detaliu aspectele 
referitoare la tehnica pe care o va utiliza, pentru a-1 împiedica să dezvolte rezis- 
tenţe pe baza analizării şi criticării tehnicii aplicate. Mai mult, o tehnică suges- 
tivă deconspirată nu va mai funcţiona ca atare. 

8. Pacientului trebuie să i se acorde un timp suficient pentru a reacţiona. 

Oamenii sunt în general tentaţi să aprecieze desfăşurarea evenimentelor 

conform ritmului lor propriu. în hipnoză, dacă terapeutul procedează astfel, el 
va putea să pericliteze comunicarea cu pacientul. De aceea, el nu trebuie să-l 
oblige pe client să reacţioneze atunci când crede că ar fi necesar, lăsându-1 să 
reacţioneze în ritmul său personal. 

9. Terapeutul trebuie să solicite permisiunea clientului dacă doreşte să-l atingă. 

Atingerea reprezintă un gest de intimitate, o intruziune în lumea personală 

a clientului, şi acesta o poate percepe ca pe o violare a teritoriului său, mai ales 
dacă a avut experienţe negative de acest gen. 

Un alt motiv pentru care nu este indicat ca terapeutul să-l atingă pe pacient 
fără permisiune îl constituie faptul că subiectul aflat în transă are atenţia orien- 
tată spre interior, iar o atingere neaşteptată l-ar reorienta spre lumea exterioară. 

10. Administrarea unor mesaje anticipatorii. 

Acestea reprezintă afirmaţii prin intermediul cărora terapeutul îl infor- 
mează pe client în legătură cu intenţiile sale, pentru ca pacientul să nu fie luat 
prin surprindere. Astfel, pacientul se va simţi în siguranţă şi nu va fi nevoit să 

acorde atenţie tuturor acţiunilor terapeutului, o asemenea analiză conştientă 
fiind în detrimentul hipnozei. 

Mesajele anticipatorii reprezintă formulări simple în legătură cu ceea ce 
urmează să se petreacă: „curând eu voi...“. 

Aceste mesaje sunt necesare deoarece este foarte dificil pentru un subiect 
hipnotizat să fie în acelaşi timp în stare de alertă şi relaxat. 

1 1 . Tonul şi ritmul vocii terapeutului trebuie să fie în concordanţă cu in- 
tenţiile sale. 

O voce tensionată este improprie pentru a sugera o stare de relaxare. 

O altă incongruenţă ar consta în inducerea hipnozei pe un ton de conver- 
saţie. 

Cele mai bune rezultate se obţin dacă vocea hipnoterapeutului este caldă, 
blândă, cu modulaţii adecvate în funcţie de sugestiile administrate. 

12. Realizarea unor conexiuni între sugestii. 

Bandler şi Grinder (1979) se referă la acţiunile de „pacing“ (intrarea te- 
rapeutului în rezonanţă cu clientul) şi „leading“ (ghidarea acestuia în direcţia 
dorită). 

Erickson şi Rossi (1979) subliniază importanţă acceptării şi utilizării a tot 
ceea ce face subiectul în timpul hipnozei. 

Yapko (1995) vorbeşte de procedeul de conectare a sugestiilor (lanţuri de 
sugestii) prin intermediul căruia terapeutul va stabili o punte de legătură între 
ceea ce face subiectul şi ceea ce se doreşte ca el să facă, după modelul: „pe 
măsură ce realizezi X, vei experimenta starea Y“ („faptul că stai relaxat pe foto- 
liu şi asculţi vorbele mele îţi va permite să-ţi simţi braţul drept tot mai greu, din 
ce în ce mai greu“). 

Aceste conexiuni asigură continuitatea demersului hipnotic. 

Hammond (1990) şi O’Hanlon (1995) afirmă că exprimarea din cadrul 
procedurilor de inducţie hipnotică reprezintă „un coşmar“ pentru filologi, în 
timp ce pentru subiectul aflat într-o stare modificată de conştiinţă este foarte 
uşor de urmărit. 

13. Sugestiile cu caracter mai general sunt mai eficiente decât cele foarte 
precise. 

Astfel, este mai probabil ca un subiect să reziste unei sugestii de tipul 
„braţul tău drept devine tot mai cald“ decât unei sugestii mai vagi, cum ar fi: 
„observă ce modificare de temperatură apare într-unul din braţele tale..,“. 

Inducţia hipnotică reprezintă procedeul prin care se realizează transa hip- 
notică. Aceasta presupune concentrarea asupra unui obiect de dimensiuni mici, 
de regulă strălucitor, asupra unei anumite zone a corpului (de exemplu, punctul 



dintre sprâncene), asociată cu administrarea de către terapeut a unor formule 
sugestive de calm, relaxare, somnolenţă. 

Hartland ( 1 97 1 ) distinge trei faze ale inducţiei hipnotice: a) faza de pregă- 
tire; b) inducţia hipnotică propriu-zisă; c) faza de adâncire a transei. 

a) în faza de pregătire a inducţiei hipnotice, terapeutul trebuie să explice 
subiectului în ce constă hipnoza, ce se aşteaptă de la el şi ce efecte poate avea 
aplicarea acestei tehnici. Se insistă mai ales asupra avantajelor pe care le are 
hipnoza în eliminarea unor simptome de care subiectul vrea să scape. Este nece- 
sar ca terapeutul să-l asigure pe pacient că nu are de ce să-i fie frică şi că va trăi 
experienţe agreabile. Subiecţii anxioşi trebuie interogaţi de către terapeut asupra 
fricii lor şi încurajaţi s-o depăşească. De exemplu, în cazul unui subiect care se 
teme că ar putea fi manipulat de terapeut, este necesar să i se explice că el nu-şi 
va pierde starea de conştienţă şi că, dacă doreşte, va putea ieşi oricând din transa 
hipnotică. în această fază de pregătire i se cere pacientului să fie cât mai pasiv 
şi să nu încerce să-l ajute sau să se opună terapeutului. Se precizează că este 
interesul lui să beneficieze de avantajele hipnozei şi că, dacă nu Vrea să fie hip- 
notizat, ar fi mult mai bine să se adreseze altui specialist. în continuare i se dă 
subiectului indicaţia de a nu-şi analiza starea, de a nu încerca să afle ce e cu el. 
El trebuie doar să respecte instrucţiunile terapeutului. 

b) Faza de inducţie hipnotică propriu-zisă cuprinde comportamentele 
impuse de terapeut subiectului, la care se adaugă ceea ce spune şi face terapeu- 
tul. Inducţia hipnotică presupune distragerea de la stimulii perturbatori externi, 
concentrarea asupra unui subiect de dimensiuni mici şi asupra spuselor tera- 
peutului, sugerarea relaxării şi somnolenţei, stimularea jocului liber şi a imagi- 
naţiei. 

După Kubie şi Margolin (cit. Hartland, 1971), inducţia hipnotică ar avea 
trei componente: 1) sugerarea imobilităţii; 2) fixarea privirii; 3) administrarea 
de stimuli monotoni. 

După Gil şi Brennman, în astfel de situaţii terapeutul: 

1) contribuie la sărăcirea stimulărilor senzoriale ale subiectului prin limi- 
tarea mişcărilor corporale; 

2) încearcă să altereze imaginea rezultată ca urmare a conştientizării cor- 
porale a subiectului; 

3) sugerează un fel de proces de disociere focalizând atenţia subiectului 
asupra mişcărilor proprii, astfel încât unele mişcări care, de regulă, se 
produc în mod involuntar devin voluntare; 

4) sparge tiparul relaţiilor adaptative normale ale subiectului, creând un 
fel de atmosferă magică. 

în inducţia hipnotică, terapeutul are la dispoziţie două strategii speciale: 




46 



Irina Holdevici 



Hipnoterapia £7 



1) o strategie de privare senzorială; 

2) o strategie care dezvoltă un tip de relaţie interumană specifică între te- 
rapeut şi pacient, relaţie cu un profund conţinut transferenţial. 



Testarea gradului de hipnotizabilitate 

Sugestibilitatea şi comunicarea hipnotică eficientă 

Specialiştii în psihologie socială, dar- şi practica evidenţiază faptul că 
modul de a reacţiona al unui individ se modifică datorită influenţei altui individ, 
adesea într-un mod sistematic şi predictibil (Cialdini, 1985; Sherman, 1988). 

Reclama utilizează multe tehnici bazate pe sugestie pentru a determina pe 
cineva să cumpere un anumit produs. 

Tendinţa şi deprinderea de a cumpăra este întărită pentru că în cadrul 
reclamei se spune cât de inteligenţi, frumoşi, masculini, atrăgători etc. sunt cei 
care utilizează produsul X şi, în acelaşi timp, li se promite clienţilor un anumit 
grad de recunoaştere şi apreciere în plan social. 

Yapko (1995, p. 38) defineşte sugestibilitatea în sens larg ca reprezentând 
deschiderea de a accepta şi de a răspunde la idei şi informaţii noi. Odată accep- 
tată, noua informaţie va putea, în funcţie de valoarea sa subiectivă, să modifice 
experienţele interioare ale persoanei într-o măsură mai mare sau mai mică. 

Pacientul receptiv la psihoterapie este sugestibil pentru că doreşte să-şi însu- 
şească informaţii şi experienţe noi care să-l ajute să se elibereze de problemele sale. 

Majoritatea indivizilor nu sunt însă total necritici în acceptarea noilor 
informaţii, gradul lor de sugestibilitate fiind diferit. 

Yapko (1995) realizează o diferenţiere între sugestibilitate şi credulitate, 
subliniind faptul că hipnoza nu îi face pe oameni creduli şi lipsiţi de simţ critic! 

Influenţa sugestivă care se manifestă în domeniul psihoterapiei în general 
şi al hipnozei în mod special ţine şi de figura psihoterapeutului care este o per- 
soană învestită cu autoritate, pregătită să realizeze diagnoza şi intervenţia psi- 
hologică. 

Forţa terapeutului nu ţine atât de personalitatea acestuia, cât mai ales de 
atitudinea pacientului faţă de el (Diamond, 1984; Barber, 1991; Strauss, 1993). 

_ Ya P ko (1995) subliniază faptul că există mai multe forme de putere: coer- 
citivă (rezultată din capacitatea de a administra sancţiuni), bazată pe recompense 
(materiale şi psihologice), legitimă (rezultată din poziţia socială ocupată), deri- 
vată din calitatea de expert (bazată pe deţinerea unor cunoştinţe într-un domeniu) 



şi carismatică (ţinând de particularităţi ale personalităţii cum ar fi amabilitatea, 
căldura afectivă, abilităţi empatice etc.). 

Toate aceste tipuri de putere (poate într-o măsură mai redusă prima) 
interacţionează în cadrul demersului psihoterapeutic. 

Ţinând seama de aceste aspecte, psihoterapeutul va trebui să-şi utilizeze 
puterea în mod nuanţat şi dând dovadă de respect pentru pacientul său (Aronson, 
1992; Frauman, Lynn şi Brentar, 1993). 

Relaţia hipnotică are la bază şi alte trebuinţe umane, cum ar fi cele de 
acceptare şi de apartenenţă. 

Majoritatea pacienţilor care solicită ajutor psihologic se întreabă dacă, 
dezvăluindu-şi temerile, îndoielile şi imperfecţiunile, ei vor fi acceptaţi şi agre- 
aţi sau respinşi şi criticaţi de către terapeut. 

Pentru a-şi satisface trebuinţele de acceptare şi apartenenţă, pacienţii 
caută să-i facă pe plac terapeutului (comportamentele îmbracă o arie foarte 
largă, de la obţinerea unor bune rezultate în cadrul terapiei şi până la oferirea 
unor mici cadouri) şi se conformează sistemului de valori şi stilului acestuia. De 
aceea, acordarea de recompense psihologice reprezintă un puternic instrument 
care sporeşte eficienţa psihoterapiei. 

Un alt element care influenţează relaţia terapeut-client în cadrul hipnote- 
rapiei îl reprezintă expectaţiile celor implicaţi în relaţie. 

Poate că cel mai sugestiv termen pentru a descrie acest fenomen este cel 
de „profeţie autoîmplinită“ care postulează faptul că noi aşteptăm ca un anumit 
lucru să se întâmple şi ceea ce aşteptăm să nu se întâmple nu se va întâmpla, 
pentru că noi armonizăm în mod inconştient comportamentul cu expectaţiile 
noastre. Astfel, ideile, atitudinile şi opiniile unei persoane în legătură cu activi- 
tăţile sale viitoare vor conduce experienţele prezente în direcţia respectivă. Cu 
cât persoana investeşte emoţional mai mult în acele expectaţii, cu atât aceasta va 
fi mai puţin înclinată să trăiască experienţe subiective care să le contrazică (Zeig 
şi Rennick, 1991; Torem, 1992; Coe, 1993). 

Un alt element care trebuie avut în vedere atunci când vorbim despre su- 
gestibilitatea umană se referă la nevoia de consistenţă internă şi de armonizare 
psihică. Oamenii au tendinţa fie de a omite informaţiile cu caracter contradicto- 
riu, fie de a le reajusta până când se potrivesc unele cu altele. 

De asemenea, atunci când se simt nesiguri din cauza noutăţii sau ambigu- 
ităţii situaţiilor, subiecţii se vor adresa altora pentru a obţine clarificări şi cu cât 
explicaţiile se potrivesc mai mult cu propriile lor expectaţii, cu atât acestea vor 
fi acceptate mai uşor şi la un nivel mai profund. 

Nevoia de a reduce disonanţa cognitivă (Festinger, 1957) poate să deter- 
mine pe cineva să afirme că a beneficiat de pe urma unui serviciu medical sau 
psihologic pe care l-a plătit. 

Aceia care au investit bani, speranţe şi timp într-o anumită activitate 
doresc cu disperare ca aceasta să aibă un rezultat cât de mic, pentru a-şi justifi- 
ca respectiva investiţie. 

Problematica disonanţei cognitive şi a expectaţiilor trebuie avută în ve- 
dere şi atunci când clientul la psihoterapie se consideră un caz lipsit de speranţă 
şi se „străduieşte" să demonstreze acest lucru chiar în dezavantajul său, deve- 
nind un pacient permanent al cabinetelor de psihoterapie care nu poate fi ajutat 
de nimeni. 

Nu există reguli precise pentru a realiza o comunicare psihoterapuetică 
eficientă. Ceea ce se potriveşte unui client poate să nu se potrivească altuia. 

Unii pacienţi doresc să li se spună exact ce au de făcut, în timp ce alţii pre- 
feră să li se dea o indicaţie cu caracter general şi să fie lăsaţi să se descurce singuri. 

De asemenea, la unii pacienţi cresc expectaţiile dacă sunt supuşi unor 
încercări pentru a-şi atinge obiectivele (se află, de pildă, pe lista de aşteptare), 
în timp ce alţii resping confruntarea cu cel mai mic obstacol. 

Există pacienţi care au nevoie de dovezi obiective pentru orice demers la 
care sunt supuşi; unii sunt suspicioşi, alţii deschişi faţă de ideile care li se pre- 
zintă, în timp ce alţii preferă să-şi clarifice singuri confuziile. 

Pentru a exercita o influenţă eficientă, terapeutul trebuie să ţină seama de 
gradul de sugestibilitate a fiecărui pacient, descoperind care sunt nevoile şi 
expectaţiile sale şi căutând să vină în întâmpinarea acestora. 

O variabilă semnificativă care influenţează eficienţa comunicării de tip hip- 
notic ţine de modalitatea în care răspund la mesaje mentalul conştient şi inconştient. 

în cursul hipnozei sugestiile administrate sunt astfel structurate încât să se 
adreseze instanţelor psihice inconştiente, în timp ce instanţele de natură conşti- 
entă sunt ocupate cu un alt tip de activitate. Cele două tipuri de instanţe au atât 
funcţii distincte, cât şi funcţii comune, suprapunerile permiţându-le să lucreze 
sinergie, în timp ce diferenţele conduc la reacţii de tip disociativ. 

Mentalul conştient ne permite să ne dăm seama de ceea ce se petrece, să 
fim atenţi la ceva, să analizăm, să judecăm, să concluzionăm şi să luăm decizii. 
Multe dintre limitările pe care ni le impunem singuri ţin de aspectele critice ale 
procesării de tip conştient. 

Mentalul inconştient reprezintă rezervorul tuturor experienţelor achiziţio- 
nate de-a lungul vieţii individului, informaţii şi experienţe învăţate, nevoi, tre- 
buinţe, deprinderi, modele de comportament. 

Spre deosebire de mentalul conştient, structurile inconştiente nu au un 
caracter rigid, analitic şi limitativ, acestea răspunzând la comunicarea expe- 
rienţială şi operând cu metafore şi simboluri într-o manieră mai globală (Brown, 
1991; Ornstein, 1991). 



Pentru a utiliza în mod eficient hipnoza este necesară transcenderea 
instanţelor critice de natură conştientă. 

Faptul că un individ nu-şi dă seama că acumulează informaţii nu înseam- 
nă că nu o face, informaţiile stocate la nivel inconştient având aceeaşi forţă sau 
chiar una mai mare comparativ cu cele conştiente. 

Mentalul conştient al unui client aflat în hipnoză va trece de la o idee la 
alta sau de la o imagine la alta, în timp ce structuri inconştiente continuă să 
recepţioneze sugestiile administrate de hipnoterapeut şi să reacţioneze la aces- 
tea (Crawford, 1990; Dixon, Brunet şi Laurence, 1990; Cheek, 1994). 

Aşa cum am mai precizat, în timp ce mentalul conştient se ocupă de ana- 
lizarea raţională a conceptelor, cel inconştient este preocupat de experienţe psi- 
hologice subiective. Astfel, comunicarea hipnotică se realizează la nivel multi- 
nivelar, sugestiile adresându-se simultan structurilor conştiente şi celor inconşti- 
ente, unde se deschid noi perspective de înţelegere şi actualizare a unor resurse 
latente (Bowers şi Okman, 1992; Hilgard, 1992). 

Faptul că informaţiile pot fi transmise şi procesate fără ca persoana să 
conştientizeze neapărat acest lucru alimentează multe din temerile subiecţilor 
faţă de hipnoză, aceştia considerând că terapeutul le-ar putea transmite mesaje 
nocive. 

Persoanele care nutresc astfel de temeri nu au cunoştinţă de existenţa 
mecanismelor inconştiente de apărare ale egoului care acţionează pentru a con- 
serva stima de sine a subiectului şi pentru a-1 ajuta să evite conflictele intrapsi- 
hice. 

Mulţi autori contemporani nu se mai referă la dualitatea conştient-in- 
conştient, ci la lateralitatea cerebrală, respectiv la funcţionarea emisferei cere- 
brale stângi şi a celei drepte. Conform acestei interpretări, hipnoza presupune 
distragerea şi ocuparea emisferei stângi cu anumite conţinuturi de natură psi- 
hică, concomitent cu utilizarea resurselor ce ţin de emisfera cerebrală dreaptă, 
la acest nivel operându-se cu material senzorial, descriptiv şi emoţional. 

înainte de a trece la faza de inducţie hipnotică propriu-zisă, terapeutul 
verifică gradul de sugestibilitate prin teste aplicate în stare de veghe. Menţionăm 
câteva dintre acestea: 

a) testul oscilaţiei corpului; 

b) testul catalepsiei pleoapelor; 

c) testul încleştării degetelor. 

a) Testul oscilaţiei corpului. Subiectului i se cere să stea cu spatele la ex- 
perimentator şi să-şi relaxeze toţi muşchii (este indicat ca subiectul să poarte 
pantofi cu tocuri joase). Instructajul care se administrează este următorul: 

^ „Doresc să stai în picioare cu vârfurile apropiate. închide ochii şi rela- 
xează-te. In câteva momente îţi voi cere să-ţi imaginezi că vii pe spate. Eu voi 
pune mâinile pe spatele tău şi vei simţi cum mâinile mele te trag tot mai mult, 
vii tot mai mult pe spate. Nu-ţi fie teamă. Lasă-te dus, eu voi sta în spatele tău 
şi te voi prinde... etc.“. 

Se consideră sugestibil acel subiect care are tendinţa de a cădea în direcţia 
sugerată. 

b) Testul catalepsiei pleoapelor. Subiectului, aşezat într-o poziţie comodă, 
i se administrează următoarele sugestii: 

„Doresc să închizi ochii şi să te relaxezi. Nu te teme, deocamdată nu te 
voi hipnotiza. Fu atent la vocea mea şi relaxează-te. Pe măsură ce te relaxezi 
pleoapele tale devin tot mai grele, din ce în ce mai grele, grele ca de plumb! 
Curând vei constata că ţi-e foarte greu să deschizi ochii, deoarece pleoapele tale 
simt grele, foarte grele, grele ca de plumb. îţi va fi foarte greu să deschizi ochii 
când ţi se va spune s-o faci. Pleoapele tale sunt foarte grele. Foarte grele şi strâns 
lipite. Ochii sunt atât de bine închişi, încât nu-i poţi deschide. încearcă să 
deschizi ochii". 



Dacă subiectul are dificultăţi în deschiderea ochilor, terapeutul îl poate 
considera un bun subiect pentru hipnoză. 

c) Testul încleştării degetelor. I se cere subiectului să-şi scoată inelele şi i 
se administrează următorul instructaj: 

„Doresc sa-ţi încleştezi degetele (se demonstrează). Acum uită-te în ochii 
mei şi strânge degetele unele într-altele. Strânge degetele cât poţi de tare. Pe 
măsură ce strângi degetele unele într-altele vei constata că degetele devin tot 
mai încleştate, tot mai strânse unele în altele, ca şi cum ar fi sudate. Degetele 
sunt tot mai încleştate, tot mai strânse, tot mai încleştate, încât nu poţi să le des- 
taci. Ţi-e imposibil să le desfaci. încearcă să-ţi desfaci degetele, cu cât încerci 
mai mult cu atat reuşeşti mai puţin. . . încearcă! Dar nu poţi“. 

Cu subiecţii care nu pot desface degetele sau le desfac doar parţial se 
poate trece la inducţia hipnotică. 

d) Testul rigidităţii braţului. Subiectului aşezat pe scaun i se dau următoa- 
rele instrucţiuni: 

^ „întinde braţul drept înainte, la înălţimea umărului (se demonstrează), 
btrange pumnul, uită-te în ochii mei şi imaginează-ţi ca braţul tău drept devine 
ngid, tot mai rigid, ca o bară de oţel. Braţul tău devine rigid, ţeapăn, parcă ar fi 
o bara de oţel şi ştii că este imposibil să îndoi o bară de oţel aşa cum este braţul 
tau. Braţul tau este rigid, tot mai rigid. încearcă, dar nu poţi." 

în , - 5' a . Ş1 , “ cazul miorlăite teste de sugestibilitate, dacă subiectul nu poate 
ndoi braţul, terapeutul îl poate considera potrivit pentru hipnoză. 



înainte de inducţia hipnotică, terapeutul trebuie să-i spună subiectului că 
închiderea ochilor nu este obligatorie pentru hipnoză. Mai ales în hipnoza pro- 
fundă, subiectul poate rămâne cu ochii deschişi. Uneori, subiectul aflat în hip- 
noză poate deschide spontan ochii fără un motiv special, dar el se află totuşi în 
transă, iar pentru închiderea ochilor se dă o simplă comandă: 

„închide ochii". 

Se descriu subiectului experienţele pe care acesta trebuie să le trăiască, 
apoi sugestiile se dau la timpul prezent, ca şi cum s-ar petrece chiar atunci, pe 
un ton monoton, repetitiv, blând. Când este evident că subiectul se află în hip- 
noză, se pot da sugestii într-o manieră mai autoritară. 

Marlene Hunter (1988) subliniază faptul că pentru însuşirea unei tehnici 
de inducţie hipnotică este tot atât de important ce spui şi cum spui. Regulile de 
care ţinem seama sunt următoarele: 

• Terapeutul trebuie să se asigure că există o concordanţă între cuvinte şi to- 
nul vocii. De pildă, când dăm sugestii de genul: „te relaxezi tot mai adânc, 
tot mai adânc, mai profund"... etc., vocea trebuie să reflecte sugestiile 
verbale. 

• în măsura posibilităţilor, se recomandă evitarea negaţiilor. Dacă spunem 
„nu vei mai simţi panica" mai mult ca sigur că subiectul va trăi respec- 
tiva stare. O sugestie de tipul „te vei simţi confortabil, în siguranţă:..", 
are mult mai multe şanse de succes. 

Adesea, chiar şi cei mai experimentaţi terapeuţi par să uite că limbajul 
subconştientului este format din imagini, logica şi cuvintele reprezentând mode- 
lul de lucru al nivelului conştient. 

•Este mai indicată utilizarea unor sugestii cu caracter permisiv, secu- 
rizant, ca de pildă: „simte-te cât de relaxat doreşti", sau „poate ţi se va 
părea interesant să explorezi stările tale psihice" etc. 

• Evitaţi, pe cât posibil, utilizarea cuvântului „încearcă", deoarece acest 
termen sugerază că subiectul ar putea să nu reuşească; este mai bine să 
folosim termeni ca „explorează", „descoperă", „învaţă" etc. 

• Amintiţi-vă că unele momente de tăcere plasate din când în când după 
afirmaţii securizante de tipul „e mai bine aşa" sunt bine venite. 

• O regulă de bază o constituie atitudinea degajată a terapeutului, deoa- 
rece în acest caz şi pacientul se va simţi în largul său. 

Există diferite tehnici de inducţie hipnotică, dintre care vom enumera 
câteva: tehnica fixării cu privirea (este foarte obositoare pentru terapeut); tehni- 
ca fixării pe un obiect exterior. Astfel, pot fi folosite obiecte strălucitoare de 
dimensiuni mici, de exemplu: o bilă metalică fixată pe o tijă, o bilă de cristal pe 
care terapeutul o ţine în mână, un capac de stilou. De asemenea, se poate utiliza 
o ţintă, ca de pildă, o bucată de carton cenuşiu sau verde pal, pe care se prinde 

un nasture matalic strălucitor, argintiu sau auriu. O altă tehnică are în vedere 
concentrarea pe degetele terapeutului {mute în poziţie de V, terapeutul coborând 
degetele şi spunându-i subiectului că pleoapele acestuia coboară. Se mai folo- 
seşte şi concentrarea pe punctul dintre sprâncene, pe un punct aflat pe perete sau 
pe tavan. La copii se utilizează frecvent concentrarea pe unghia degetului pe 
care se desenează un cap de păpuşă. 

Gibson şi Heap (1991) sunt de părere că, atunci când se discută despre 
procesul de inducţie al hipnozei, trebuie avute în vedere două elemente: 

• In primul rând, subiectul hipnotizat acceptă să reducă activităţile cogni- 
tive de procesare a informaţiei, lăsând această sarcină în seama terapeu- 
tului, situaţie în care se produce o modificare a modului de a percepe 
realitatea înconjurătoare. 

• In al doilea rând, vocea hipnotizatorului devine tot mai mult singurul 
canal de percepere a informaţiei, subiectul hipnotizat recepţionând un 
număr limitat de stimuli şi idei care îi sunt sugerate de către terapeut. 

Succesul hipnozei depinde în mare măsură de alegerea limbajului adecvat 
pentru fiecare subiect, limbaj ce trebuie să cuprindă metafore şi termeni s im pli 
prin intermediul cărora se descriu stările şi comportamentele pe care trebuie să 
le manifeste persoana hipnotizată. 

Aşa cum am mai subliniat, este bine să se discute cu pacientul pentru a afla 
şi pentru a înlătura prejudecăţile, concepţiile greşite sau expectaţiile nerealiste. 

Hilgard şi Le Baron (1984) consideră că există trei componente de bază 
ale procesului de inducţie hipnotică: relaxarea, imaginaţia şi controlul compor- 
tamentului motor. 



Inducţia prin intermediul relaxării 

Una dintre "Vnodalităţile*5ele mai răspândite şi mai eficiente de inducţie 
hipnotică se bazează pe sugerarea relaxării musculare. Această tehnică recurge 
adesea la metafora somnului, deşi este evident că hipnoza şi somnul sunt feno- 
mene diferite sub aspect electrofiziologic. 

Terapeutul va sugera subiectului destinderea musculară şi somnul, deşi, în 
acelaşi timp, îl împiedică să adoarmă, continuând să-i vorbească şi să-i ceară să 
fie atent la ceea ce se spune. în practică, acest gen de abordare are rezultate 
bune, deoarece majoritatea subiecţilor înţeleg prin „a adormi" să înceteze să mai 
fie atenţi la stimulii exteriori, pe care nu mai trebuie să-i evalueze critic şi să-i 
interpreteze. 



Pentru a ilustra acest tip de inducţie hipnotică, prezentăm un fragment de 
inducţie hipnotică din scala de susceptibilitate hipnotică Stanford (Weitzen- 
hoffer şi Hilgard, 1959,15-16): „Te simţi tot mai toropit şi mai adormit, dar con- 
tinui să asculţi vocea mea. Concentrează-te la ceea ce îţi voi spune . . . ascultă 
atent ceea ce îţi voi spune. Treptat vei deveni tot mai toropit, tot mai adormit. 
Curând vei fi pe deplin adormit, dar vei continua să auzi vocea mea. Nu te vei 
trezi decât atunci când îţi voi cere să o faci... te vei cufunda tot mai mult, tot 
mai adânc într-un somn profund, confortabil, odihnitor. Va fi un somn în care 
vei fi capabil să faci tot felul de lucruri pe care ţi le voi cere eu... fii atent numai 
la cele spuse de mine“. 

Există numeroase variante de texte prin care se realizează acest tip de 
inducţie, toate având ca element comun sugerarea somnului simultan cu soli- 
citarea subiectului să fie atent la ceea ce spune terapeutul. în felul acesta, subiec- 
tul este prins într-o capcană psihologică din care nu poate ieşi decât acceptând 
ca sugestiile terapeutului să structureze şi să interpreteze pentru el realitatea. 
Propoziţia „va fi un somn în care vei fi capabil să faci tot felul de lucruri pe care 
ţi le voi cere eu...“ se referă la un tip special de somn care a fost descris de-a 
lungul timpului în cadrul fenomenului de somnambulism. 



Inducţia prin tehnica imaginaţiei dirijate 

în cadrul acestui tip de inducţie nu este nevoie să se sugereze relaxarea 
sau somnolenţa, ci, prin intermediul imaginaţiei dirijate, hipnoterapeutul va 
încuraja deblocarea fanteziei subiectului. Concentrarea atenţiei doar asupra de- 
mersului imaginativ, cu excluderea altor stimuli, va facilita intrarea în hipnoză. 

Hipnoterapeutul îi poate sugera subiectului să-şi imagineze că se află 
întins pe o plajă, că simte mângâierea razelor soarelui, ascultă zgomotul valu- 
rilor, simte mirosul mării şi trăieşte o stare de calm şi pace interioară. 

Demersul imaginativ va fi astfel construit încât subiectul să se lase „furat" 
de sugestiile terapeutului, vizualizând pe ecranul mental imaginile ca într-un 
film sau, pentru unii subiecţi, chiar ca în realitate. Captarea atenţiei subiectului 
prin descrierea unor imagini cât mai vii are menirea de a produce modificări în 
sistemele perceptive ale acestuia. Astfel, subiectul hipnotizat se va baza doar pe 
cuvintele terapeutului care vor reprezenta unicul canal prin intermediul căruia 
acesta va recepţiona realitatea. Tot ceea ce sugerează hipnotizatorul, cu condiţia 
să fie acceptabil pentru subiect, se va transforma într-o realitate subiectivă pen- 
tru acesta. 

Trebuie subliniat faptul că, deşi subiecţii hipnotizaţi percep o lume ireală, 
ei ştiu că sunt hipnotizaţi şi atribuie experienţele neobişnuite pe care le trăiesc 
stării de transă în care se află. Lumea ireală a fost construită prin intermediul 
sugestiilor terapeutice şi, la un anumit nivel al instanţelor gândirii subiectului, 
această realitate este percepută ca atare. 

Acest fenomen nu trebuie să ne surprindă, deoarece fiecare dintre noi am 
trăit, măcar o dată în viaţă, experienţa vizionării unui film pasionant, când 
emoţiile resimţite au fost atât de intense ca şi în realitate, conştienţi fiind, în 
acelaşi timp, că ne aflăm în faţa ecranului. Deşi imaginile sunt elaborate de către 
terapeut, vivacitatea acestora îşi are originile în memoria subiectului. Hipnote- 
rapeutul trebuie să-şi aleagă cu multă grijă cuvintele pentru a putea fi sigur că 
detaliile sugerate au un corespondent în experienţa interioară a persoanei hip- 
notizate. Din acest motiv, este necesară o discuţie prealabilă cu pacientul pentru 
a obţine informaţii legate de scenele care ar fi mai potrivite pentru inducerea 
transei în cazul acestuia. Asţfel, ar fi absurd să ne imaginăm^că un individ care 
nu suportă marea s-ar putea relaxa dacă i-am sugera că se află întins pe plajă, la 
soare. In cazul în care subiectului nu-i este pe plac conţinutul imaginilor suge- 
rate, hipnoza nu va putea fi indusă sau se va încheia de la sine. 



Inducţia prin intermediul controlării comportamentului motor 

Acest gen de inducţie presupune influenţarea comportamentului motor al 
subiectului. Cea mai frecvent utilizată tehnică este aceea a inducţiei prin fixare 
în cadrul căreia subiectului i se cere să privească un punct indicat de hipnotiza- 
tor, în timp ce acesta din urmă administrează sugestii de greutate a pleoapelor, 
oboseală a privirii şi, în cele din urmă, de închidere a ochilor. 

Prezentăm în cele ce urmează un model de inducţie prin fixare preluat din 
cadrul scalei de susceptibilitate Stanford (Weitzenhoffer şi Hilgard, 1959), 

„Relaxează-te, nu încorda muşchii. Fixează cu privirea ţinta pe care ţi-am 
indicat-o. Priveşte-o cât poţi de fix. Dacă privirea ta are tendinţa să fugă, nu este 
nimic, readu-o la ţinta aleasă. După un timp vei observa că ţinta se vede ca prin 
ceaţa, sau pare că se mişcă sau îşi schimbă culoarea. E bine aşa. . . dacă ţi se face 
somn, este, de asemenea, bine. Indiferent ce se întâmplă, lasă să se întâmple 
şi continuă să priveşti cu toată atenţia ţinta indicată. . . va veni un timp când ochii 
tai vor fi atât de obosiţi, încât îţi va fi imposibil să-i mai ţii deschişi şi se vor 
închide de la sine. Când acest lucru se întâmplă, lasă-1 să se întâmple... “ 

Tehnicile de inducţie cele mai frecvent folosite constau în concentrarea pe 
un obiect de dimensiuni mici (de preferinţă strălucitor), pe un stimul monoton 



(pendul, metronom), pe o anumită zonă a corpului, asociată cu administrarea de 
către terapeut a unor formule sugestive de calm, relaxare, somnolenţă. 

Textul utilizat în cadrul majorităţii tehnicilor de inducţie hipnotică este 
orientat în direcţia creşterii motivaţiei subiectului prin transmiterea unor infor- 
maţii în legătură cu ceea ce se aşteaptă de la el. Primele sugestii administrate 
sunt în general uşor de urmărit şi se referă la relaxarea corpului, închiderea 
ochilor şi senzaţia de greutate musculară. Treptat, sugestiile se referă la com- 
portamente care implică un nivel mai ridicat al abilităţilor de concentrare şi 
imaginative ale subiectului şi sunt mai dificil de urmat. 

Există mai multe modalităţi de a induce hipnoza şi nu este clar care din- 
tre ele este mai bună. Practica psihoterapeutică a evidenţiat utilitatea însuşirii de 
către terapeut a mai multor tehnici de inducţie. S-a dovedit, de asemenea, că 
inducţia clasică a hipnozei nu este neapărat necesară pentru a creşte recep- 
tivitatea subiectului la sugestii. Astfel, Barber şi Wilson (1977, 1978) utilizează 
o metodă de inducţie nonautoritară, răspunsurile subiecţilor fiind măsurate cu 
ajutorul scalei de imaginaţie creatoare, concepută de ei. Tehnica utilizează 
instrucţiuni care solicită subiectul să trăiască în plan imaginativ diverse situaţii 
şi are menirea de a demonstra în ce măsură aceştia îşi pot folosi imaginaţia pen- 
tru a trăi în plan mental diverse stări, precum şi de a crea atitudini şi expectaţii 
pozitive, referitoare la capacitatea lor de a realiza acele experienţe. 

Milton Erickson a elaborat multe tehnici de inducţie hipnotică mai neo- 
bişnuite. Una dintre acestea este tehnica confuziei, care s-a dovedit eficientă mai 
ales la subiecţii rezistenţi, care încearcă să analizeze în mod excesiv ceea ce se 
petrece în timpul inducţiei şi nu se concentrează la ceea ce li se cere să facă 
(Haley, 1967; Erickson, 1964; Erickson, Rossi şi Rossi, 1976). 

Tehnica implică administrarea unui şir de instrucţiuni dificil de înţeles. 
Acesta cuprinde informaţii nesemnificative, verbe la timpuri diferite şi alte ele- 
mente menite să creeze subiectului confuzie până când acesta va fi gata să 
accepte orice fir logic al discursului, ceea ce îl face să-şi modifice expectaţiile 
şi să reacţioneze la sugestiile date de terapeut. 

Tehnica numită intrare în rezonanţă (pacing) (Bandler şi Grinder, 1975) 
este utilă atunci când terapeutul trece de la o metodă la alta, pentru că îi creează 
subiectului un set anticipativ (expectaţie) cu privire la faptul că va răspunde la 
sugestiile care îi vor fi date în viitor. 

Tehnica presupune administrarea de întăriri directe şi implicite în timpul 
inducţiei hipnotice, întăriri care îl determină pe subiect să creadă că răspunde la 
sugestii. 

Un exemplu de întărire deschisă ar fi următorul: „în timp ce stai pe fotoliu 
ascultând vocea mea, cu picioarele relaxate..."; întăririle implicite se referă la 

comportametul non-verbal al examinatorului care imită poziţia vocii, ritmul 
verbal şi chiar cel respirator al clientului. Un subiect receptiv la sugestii poate fi 
antrenat să intre în hipnoză la un semnal scurt, ceea ce permite renunţarea la 
tehnicile de inducţie care durează prea mult. 

O problemă importantă pentru hipnoterapeut constă în găsirea unor meto- 
de de creştere a receptivităţii subiectului la sugestiile hipnotice. Deşi majoritatea 
autorilor sunt de părere că receptivitatea la hipnoză este o trăsătură stabilă a per- 
sonalităţii (Hilgard, 1965; Bowers, 1976), aceasta poate creşte în anumite limite, 
prin deblocarea subiectului, utilizându-se alte metode decât cele specifice induc- 
ţiei hipnotice. Diamond (1977) subliniază că factorii care stau la baza acestor 
metode sunt următorii: 

1. Factori ce ţin de optimizarea învăţării: 

• focalizarea atenţiei asupra hipnoterapeutului şi tehnicii de inducţie; 

• stilizarea metodei aproximărilor succesive ale răspunsului comporta- 
mental aşteptat de la subiect; 

• repetarea (exersarea răspunsurilor nou achiziţionate); 

• oferirea de întăriri şi feed-back-uri pentru răspunsurile pozitive (în sen- 
sul sugestiei). 

2. Factori ce ţin de formarea unui set (montaj) atitudinal 

Procedeele implică utilizarea unor tehnici de creştere a motivaţiei pentru 

hipnoză şi acceptarea hipnozei încă înainte de aplicarea propriu-zisă a acesteia 
— relaxare, reducerea anxietăţii, construirea unei relaţii bazate pe încredere între 
terapeut şi client etc. 

3. Strategii cognitive 

Au drept obiectiv învăţarea subiectului să se deschidă spre interior pentru a 
recepţiona sugestiile hipnotice: eliminarea grijilor şi problemelor exterioare, diri- 
jarea imaginaţiei în acord cu aspectele sugerate şi concentrarea atenţiei şi gândirii 
asupra sugestiilor. Col (1993) a elaborat o tehnică de creştere a receptivităţii 
hipnotice bazată pe relaxare, concentrare spre interior şi pe utilizarea imaginaţiei. 
Tehnica este prezentată subiecţilor ca o metodă de detensionare în care sugestiile 
pot fi aplicate mai eficient. Clienţilor li şe explică că ei pot învăţa să reacţioneze 
la sugestii, pot să-şi administreze autosugestii prin intermediul cărora să obţină 
modificări pozitive în sfera personalităţii, să scape de simptome riedorite şi să-şi 
rezolve problemele de viaţă. Se subliniază faptul că este vorba de o deprindere şi 
că aceasta se perfecţionează prin exersare. Pacienţii nu trebuie să se aştepte la 
rezultate miraculoase; e suficient doar să înveţe să utilizeze anumite disponibilităţi 
psihice naturale pe care oamenii nu le folosesc în mod obişnuit. Terapeutul va 
întări expectaţia subiecţilor în legătură cu faptul că sunt capabili să utilizeze 
resursele lor psihice latente. Se explică subiectului modul cel mai eficient în care 



pot fi folosite sugestiile: „Doresc să vă explic câteva lucruri în legătură cu modul 
în care funcţionează sugestiile, astfel incât, atunci când vi le administraţi singuri, 
acestea să fie mai eficiente. Sunt câteva lucruri pe care trebuie să le evitaţi. 

în primul rând, nu vă străduiţi din răsputeri să îndepliniţi ceea ce vi se 
cere, pentru că sarcina nu implică voinţă sau o concentrare deosebită a atenţiei. 
Reprimaţi-vă, de asemenea, tendinţa de a analiza ceea ce se petrece, pentru că 
atunci sugestiile nu mai acţionează. 

Dacă vă veţi imagina că mintea dumneavoastră este ca un râu care curge 
lin, prin locuri frumoase şi liniştite, sugestiile administrate vor ocupa locul dom- 
inant în creierul vostru şi vor avea efecte maxime. Este vorba de o metodă care 
presupune destindere şi relaxare. în cazul în care vă simţiţi distraţi, nu se întâm- 
plă nimic, reveniţi cu calm la gândurile voastre şi lăsaţi-le să se deruleze tot mai 
mult, ca de la sine. 

Nu vă faceţi griji dacă atenţia fluctuează, pentru că acest lucru este nor- 
mal, mai ales atunci când încercaţi să vă obişnuiţi cu metoda. Conştientizaţi pur 
şi simplu faptul că atenţia v-a fost distrasă şi redirecţionaţi-o spre fluxul calm şi 
liniştit al sugestiilor pe care le administraţi 11 . 

Odată ajuns aici, terapeutul va răspunde la întrebările pacientului, repe- 
tând cu alte cuvinte ceea ce s-a spus deja. Următoarea etapă presupune intro- 
ducerea unei sarcini sugestive la care poate răspunde aproape orice persoană. în 
felul acesta se maximizează şansele subiecţilor de a îndeplini cu succes prima 
sarcină, sporindu-şi, astfel, expectaţiile de a obţine succese în continuare. 

Col (1993) propune utilizarea pendulului lui Chevreul. Subiectul ţine cu 
două degete capătul sforii de care este atârnată o greutate, sprijinind cotul de 
omasă. Terapeutul îi sugerează să ţină braţul relaxat şi să se concentreze asupra 
pendulului, imaginându-şi că acesta descrie diverse mişcări. Instructajul sună 
astfel: „Te rog, ţine capătul pendulului între degete (se demonstrează). Stai 
liniştit şi relaxează-te. Aş dori acum să te concentrezi astfel încât pendulul să 
devină singurul lucru important pentru tine. Priveşte-1 cu atenţie, analizează-i 
detaliile, forma, culorile, situează-1 în centrul atenţiei tale. 

Focalizarea atenţiei devine tot mai îngustă, culorile se estompează şi, în 
curând, pendulul va începe să se mişte înainte şi înapoi 11 . 

Este util ca terapeutul să accentueze, prin intermediul sugestiilor, mişcă- 
rile pe care le descrie pendulul. Se continuă cu aceleaşi sugestii, terapeutul în- 
cercând să ritmeze sugestiile după mişcarea pendulului: „Pendulul se mişcă 
înainte şi înapoi, înainte şi înapoi, tot mai mult se deplasează, tot mai departe, 
înainte şi înapoi, se mişcă tot mai liber, înainte şi înapoi, înainte şi înapoi (odată 
ce mişcarea s-a stabilizat şi devine evidentă, se poate trece la o nouă mişcare). 

Acum pendulul îşi va schimba direcţia de mişcare, va începe să se mişte în cerc. 
Se va mişca în cerc, va descrie tot mai multe cercuri. . . se mişcă în cerc. . 

Subiecţii răspund diferit la aceste sugestii, dar şi o reacţie de mică ampli- 
tudine poate reprezenta o experienţă convingătoare. Li s-a demonstrat astfel că 
au capacitatea de a reacţiona la sugestii. într-o etapă următoare, li se demon- 
strează modul în care îşi pot administra autosugestii, pentru aceasta terapeutul 
cerându-le să-şi imagineze că pendulul descrie diferite mişcări. Puţine persoane 
nu reacţionează la acest gen de sugestii, dar este evident că gândurile lor au ten- 
dinţa să zboare, fapt evidenţiat de mişcările bruşte ale pendulului. Dacă observă 
acest lucru, terapeutul trebuie să-i oprească şi să-i întrebe la ce anume s-au gân- 
dit. Li se sugerează apoi să continue exerciţiul. Pornindu-se de la exemplul pen- 
dulului, se explică subiectului modul în care gândurile pot influenţa muşchii şi 
alte organe ale corpului. Se poate trece apoi la inducerea hipnozei. Subiectul 
este solicitat să se aşeze cât mai comod pe un fotoliu, sprijinind capul şi mem- 
brele superioare pe braţele fotoliului. I se cere apoi să rotească ochii şi să 
privească punctul dintre sprâncene, explicându-i-se că rotirea ochilor va pro- 
duce oboseala acestora şi astfel ochii vor avea tendinţa de a se închide. 

Instructajul administrat este următorul: „Vă rog să priviţi punctul dintre 
sprâncene, să-l priviţi cu toată atenţia, să simţiţi încordarea din ochi, care devine 
tot mai mare, tot mai mare. Simţiţi tot mai multă încordare, tot mai multă încor- 
dare şi ochii devin tot mai obosiţi, tot mai obosiţi, tot mai obosiţi". Daca tera- 
peutul observă faptul că pacientul începe să clipească, administrează sugestii 
menite să accentueze reacţia: „Clipeşti, clipeşti tot mai mult, tot mai mult, iar 
pleoapele tale devin tot mai grele, tot mai grele, grele, obosite de atâta încordare, 
obosite de prea multă încordare. Pleoapele devin tot mai grele, tot mai grele şi 
au tendinţa de a se închide". 

Există un număr redus de subiecţi care continuă să clipească opunându-se 
tendinţei naturale a ochilor de a se închide. în astfel de cazuri, terapeutul le 
spune pur şi simplu să închidă ochiri continuă astfel: „E bine aşa. Ţine ochii 
închişi şi roteşte privirea pe dinăuntru spre punctul dintre sprâncene. Vei simţi o 
încordare şi o greutate în ochi, senzaţie care te cuprinde tot mai mult, tot mai 
mult. Greutatea din zona ochilor se extinde în tot corpul care devine tot mai 
greu, tot mai greu, se confundă cu fotoliul, devine tot mai greu şi mai relaxat. 
Simţi cuip greutatea din zona ochilor se răspândeşte în tot corpul". 

Terapeutul va administra în continuare sugestii de relaxare musculară 
(Irina Holdevici, 1996). „Relaxează acum fiecare grupă de muşchi în parte... 
relaxează fruntea... fruntea destinsă, relaxată, liniştită... Relaxează ochii... 
pleoapele devin tot mai grele, tot mai grele şi relaxate, tot mai relaxate. 
Relaxează obrajii, maxilarele, ceafa şi gâtul. Relaxează umerii, relaxează 



braţele, de sus, de la umeri spre coate, palme, până la degete. Relaxează pieptul, 
abdomenul, spatele. Corpul devine tot mai relaxat, tot mai relaxat. Relaxează 
coapsele, gambele, labele picioarelor, degetele. Picioarele sunt tot mai relaxate, 
tot mai relaxate. 

Te gândeşti acum din nou la braţele tale şi îţi imaginezi că braţele devin 
grele, tot mai grele, grele ca de plumb. Musculatura se lasă din cauza relaxării 
şi braţele devin tot mai grele, tot mai grele, grele, foarte grele. Picioarele devin 
şi ele grele, foarte grele, grele ca de plumb. Picioarele devin tot mai grele, grele 
ca de plumb şi mai relaxate. întregul corp este cuprins de o stare de relaxare 
plăcută, odihnitoare. O greutate şi o relaxare profundă cuprinde tot corpul. 
Corpul moale, greu, destins, relaxat". 

Col (1993, 85) propune pentru adâncirea transei următorul text: „Acum, 
după ce ai relaxat complet corpul, aş dori să-ţi imaginezi că ieşi din corp şi îţi 
priveşti corpul care se relaxează pe fotoliu, având grijă de el însuşi şi respirând 
calm şi liniştit. Cu fiecare expiraţie corpul se relaxează tot mai mult, tot mai 
mult, se relaxează tot mai mult şi tu începi să pluteşti, cufundându-te tot mai 
adânc într-o stare de relaxare plăcută, profundă, odihnitoare. Cu fiecare expi- 
raţie, cobori tot mai adânc, tot mai adânc şi acorzi mai multă atenţie cuvintelor 
mele şi gândurilor tale. 

Corpul tău se îngrijeşte singur de sine. 

Muşchii tăi sunt complet relaxaţi, complet relaxaţi. Orice încordare, ten- 
siune a dispărut din corpul tău şi îţi este tot mai uşor să-ţi urmăreşti gândurile 
ascultând vocea mea. Urmărindu-ţi gândurile şi vocea mea tot mai mult şi mai 
mult, sugestiile pe care ţi le voi administra sau pe care ţi le vei administra sin- 
gur vor fi mai puternice, vor avea efecte maxime. 

Te relaxezi tot mâi mult, tot mai mult, tot mai mult, profund, tot mai 
adânc, te concentrezi tot mai mult asupra gândurilor tale. Eu voi începe să 
număr de la 1 la 10 şi cu fiecare număr te vei cufunda tot mai mult, tot mai adânc 
în starea de relaxare, iar gândurile tale vor deveni tot mai mult centrul atenţiei 
tale, astfel încât sugestiile pe care ţi le administrezi vor avea efecte maxime". 

Terapeutul îi va sugera apoi subiectului că poate să lucreze singur acasă şi 
că îşi va reveni din relaxare oricând va dori. După revenirea subiectului din 
starea de transă, acesta trebuie interogat cu privire la trăirile sale şi la dificul- 
tăţile întâmpinate. Acestea din urmă sunt discutate împreună cu terapeutul care 
îl va ajuta pe client să le depăşească. 

în încheiere, trebuie să subliniem încă o dată rolul expectaţiilor în inducţia 
hipnotică şi în psihoterapie, în general, expectaţii pe care terapeutul trebuie să 
le speculeze în avantajul clientului său. 

O tehnică de inducţie hipnotică foarte cunoscută este metoda de inducţie 
hipnotică prin fixarea privirii, preconizată de Hartland (1971). I se cere subiec- 
tului să se aşeze comod pe un scaun sau fotoliu şi i se dau următoarele 
instrucţiuni: „Doresc să priveşti un punct din tavan, să-ţi fixezi atenţia asupra 
Iui. Orice punct este potrivit. Alege un punct pe care fi-e comod să-l priveşti. 
Nu-ţi face probleme dacă privirea se abate de la punctul respectiv sau dacă ai 
tendinţa de a clipi. Dacă ţi se întâmplă acest lucru, readu încet privirea la punc- 
tul fixat. Fixează-1 cât poţi de bine. Stai relaxat. Relaxează-te şi fii atent doar la 
vocea mea, la ceea ce îţi voi spune. Corpul tău se relaxează din ce în ce mai 
mult. Relaxează labele picioarelor, gleznele, gambele, coapsele, braţele, mâi- 
nile. întregul tău corp devine tot mai relaxat şi o stare de toropeală plăcută te 
cuprinde tot mai mult. Simţi o greutate plăcută care îţi cuprinde tot corpul. 
Corpul devine greu, tot mai greu, foarte greu. Braţele devin grele, foarte grele, 
tot mai grele. Picioarele devin grele, foarte grele, din ce în ce mai grele. Eşti tot 
mai relaxat, toropit, de parcă ai fi pe punctul de a adormi.. O senzaţie de căldură 
plăcută, adormitoare îţi cuprinde întregul corp. Curând te vei cufunda într-o 
stare de relaxare adâncă, o stare care seamănă cu un somn plăcut, odihnitor. 
Pleoapele devin grele, tot mai grele, din ce în ce mai grele, foarte grele. Gân- 
deşte-te la toropeala şi somnolenţa care te cuprind. Vocea mea te adoarme, te 
relaxează, te face tot mai relaxat. Vocea mea te face să doreşti să te relaxezi. 
Ţi-e imposibil să menţii ochii deschişi, ochii se închid, clipeşti tot mai des pen- 
tru că nu mai poţi ţine ochii deschişi. Clipeşti tot mai des şi în curând nu vei mai 
putea ţine ochii deschişi pentru că pleoapele devin grele, foarte grele, ca de 
plumb (ar fi utilă coordonarea acestor sugestii cu mişcările reale de clipire). 
Devii tot mai toropit, mai relaxat şi în curând nu vei mai putea deschide ochii. 
Pleoapele devin tot mai grele, tot mai grele şi mai strâns lipite (dacă subiectul 
nu închide ochii în mod spontan, i se spune pe un ton ferm: „Acum închide ochii 
şi fii atent în continuare la ceea ce îţi voi spune). Ochii sunt închişi acum şi te 
relaxezi profund, tot mai profund. Vei fii atent numai la vocea mea. îţi vei reveni 
doar atunci când iţi voi spune eu să-ţi revii. Te vei simţi foarte liniştit şi relaxat. 
Nimic nu te va tulbura. Te vei relaxa profund, foarte profund. Pe viitor, ori de 
câte ori vei pronunţa cuvinte de relaxare, toropeală, te vei relaxa rapid. Dacă se 
va întâmpla ceva ce-ţi poate pune viaţa sau sănătatea în pericol, te vei trezi ime- 
diat, spontan şi vei putea face faţă situaţiei". 

I se mai poate sugera subiectului că se va trezi în mod spontan după un 
anumit timp. 

S-a observat că unii subiecţi menţin ochii întredeschişi şi au un tremur al 
pleoapelor. Aceste fenomene nu trebuie considerate rezistenţe, deoarece frec- 



vent subiecţii respectivi se află în transă. în stare de hipnoză, comportamentul 
subiecţilor diferă de la un individ la altul. Unii par relaxaţi, ca adormiţi, iar alţii 
par rigizi sub aspect muscular (deci, nici menţinerea ochilor închişi nu este o 
condiţie obligatorie). Pot fi evidenţiate o serie de trăsături ale celor hipnotizaţi 
cu specificarea că manifestările aparente depind şi de elementele sugerate de 
inducţia hipnotică şi de expectaţia subiecţilor. Trăsăturile celor hipnotizaţi sunt: 
imobilitatea posturală, în absenţa sugestiilor de mişcare, lipsa dorinţei de a 
comunica, subiecţii trebuind să fie întrebaţi de mai multe ori înainte de a se 
decide să răspundă, folosirea unui limbaj sărac, adesea şoptit, lentoare psiho- 
motorie şi pasivitate, îngustarea câmpului conştiinţei, hipersugestibilitate. 



Adâncirea transei 

Hartland (1971), după instructajul menţionat anterior, continuă cu urmă- 
torul procedeu de adâncire a transei: „Voi înceta să-ţi vorbesc pentru un timp, 
iar tu vei continua să rămâi profund relaxat. Vei intra treptat într-o stare de 
relaxare tot mai profundă, tot mai adâncă, tot mai adâncă. Când voi începe să-ţi 
vorbesc, vei fi mult mai relaxat, mult mai profund relaxat decât acum. Te simţi 
foarte bine, nimic nu te mai tulbură. Te vei relaxa tot mai mult, şi mai mult, cu 
fiecare expiraţie devii tot mai relaxat". Terapeutul va face o pauză de 10 se- 
cunde; dacă intervalul se prelungeşte, subiectul poate trece în somn natural. 

Se observă că, pe măsură ce subiectul răspunde mai bine la primele su- 
gestii, el devine tot mai receptiv şi transa se adânceşte în mod spontan. Se pot 
administra sugestii pentru catalepsia pleoapelor (vezi cele menţionate la testul 
catalepsiei pleoapelor). Când ne îndoim că subiectul este în transă, nu trebuie să-l 
provocăm să deschidă ochii, ci să-i adâncim starea: „Pleoapele tale sunt grele, 
atât de grele încât, dacă vei încerca să deschizi ochii, nu vei putea. Dar nu vei 
încerca să deschizi ochii, nu simţi dorinţa de a deschide ochii, ci doreşti să te 
relaxezi cât mai profund". 

Pentru a verifica în ce măsură inducţia hipnotică a avut efect se reco- 
mandă realizarea testului rigidităţii braţului. Dacă subiectul nu-1 realizează, se 
recomandă să fie trezit şi rehipnotizat după o altă metodă. Dacă subiectul este 
receptiv pot fi folosite sugestii de tipul: „încearcă să îndoi braţul, încearcă. . .“ 

în cazul subiecţilor a căror stare de inducţie hipnotică a fost confirmată 
prin rigiditatea braţului şi redeschiderea ochilor, se poate trece la adâncirea tran- 
sei după următorul instructaj realizat tot de Hartland: „Eşti profund relaxat, dar 
poţi intra într-o stare de relaxare şi mai adâncă decât cea în care te afli acum. 

Doreşti foarte mult să atingi o stare de relaxare cât mai profundă, pentru că aceas- 
ta este o experienţă agreabilă care îţi face foarte bine. Te vei relaxa cât mai pro- 
fund şi toate sugestiile pe care ţi le voi da vor fi foarte eficiente. Eu voi număra 
acum până la 5 (se poate număra până la 10, 20 etc.) şi pe măsură ce număr te vei 
cufunda într-o stare de relaxare tot mai profundă, tot mai adâncă, mai plăcută. 
Când voi ajunge cu numărătoarea până la 5, vei fi profund relaxat, toropit, atât de 
toropit că atunci când îţi voi spune să revii, nu îţi vei reaminti nimic din cele spuse 
sau făcute în timpul hipnozei. Acum încep să număr: 1 — relaxarea devine tot mai 
profundă, din ce în ce mai profundă; 2 — relaxarea devine şi mai profundă şi mai 
adâncă cu fiecare cuvânt spus de mine; cu fiecare expiraţie te relaxezi tot mai 
mult, din ce în ce mai mult; 3 - relaxare adâncă, vocea mea te relaxează tot mai 
mult, tot mai mult, din ce în ce mai mult; te cufunzi într-o stare de relaxare foarte 
adâncă, foarte profundă, auzi vocea mea care parcă vine de undeva de departe; 
4 - continuă să te relaxezi tot mai profund pe măsură ce număr. Toate sugestiile 
pe care ţi le dau sau ţi le voi da în viitor vor fi eficiente şi în avantajul sănătăţii 
tale. Vei îndeplini tot ceea ce îţi spun să îndeplineşti. Nu te teme de hipnoză pen- 
tiu că îţi va face numai bine. Eşti convins că nu ţi se poate întâmpla nimic rău. Vei 
răspunde tot mai bine la sugestiile mele. Chiar dacă îţi vorbesc, eşti tot mai rela- 
xat, tot mai profund relaxat. Ori de câte ori îţi voi spune să auzi, să vezi sau să simţi 
ceva, vei trăi experienţe vii, ca şi cum ar fi reale. Vei auzi, vei vedea şi vei simţi ca 
în realitate ori de câte ori îţi voi spune să simţi sau să faci ceva, vei îndeplini ime- 
diat cerinţele mele pentru câ sunt în avantajul tău. Eu voi putea să înlătur sau să 
modific orice comandă pe care ţi-o dau. Continuă să te relaxezi. Când voi ajunge cu 
numărătoarea la 5 vei fi foarte profund, foarte profund relaxat, adânc relaxat şi toro- 
pit, 5 - profund relaxat, adânc relaxat. Nu vei reveni din relaxare decât atunci când 
îţi voi spune să revii sau dacă mi se întâmplă ceva mie, ori te ameninţă ceva. Altfel 
vei rămâne foarte relaxat, adânc relaxat şi vei face tot ceea ce îţi voi spune eu să 
faci. Când îţi voi spune să revii, nu-ţi vei mai aminti nimic din faptul că te-ai relaxat 
şi te-ai odihnit". 

După adâncirea stării de relaxare, hipnotizatorul va începe să adminis- 
treze sugestiile terapeutice specifice pentru care a fost indusă hipnoza. La su- 
biecţii prea pasivi, cu tendinţă de a intra într-o stare letargică, trebuie avut în 
vedere ca adâncirea transei să nu accentueze pasivitatea, somnul, ci tendinţa 
subiectului de a coopera cu terapeutul. 

, . Adul î ii au 0 teama inconştientă de hipnoză, şi acest fapt îi împiedică să 
adâncească transa. Terapeutul trebuie să furnizeze informaţii şi explicaţii supli- 
mentare, să acorde o mare atenţie formulelor sugestive pentru a evita inter- 
pretarea lor eronată de către subiect. De asemenea, nu se recomandă să folo- 
sească drept semnal de inducere a hipnozei un gest sau un cuvânt cu care subiec- 



tul se poate întâlni spontan în viaţa cotidiană. Multe efecte secundare ale hip- 
nozei sunt determinate de sugestiile administrate greşit. 



Dehipnotizarea 

în cazul unui număr mare de subiecţi este suficient să comandăm pe un 
ton plăcut, dar ferm: „Revino! Trezeşte-te! sau Când voi lovi degetele, vei fi pe 
deplin treaz, trezeşte-te“. 

Pentru pacienţii aflaţi într-o transă mai profundă este indicat ca revenirea 
să se facă treptat, ca în instructajul următor (Hartland, 1971): „Imediat voi 
începe să număr de la 5 la 1. Când voi ajunge cu numărătoarea la 1 vei fi com- 
plet treaz, îţi vei reveni complet, te vei simţi bine, înviorat, odihnit, ca după un 
somn bun: 5 - vei reveni curând din relaxare; 4 - revii încet la normal; 3 - revii 
tot mai mult; 2 - când voi ajunge la 1 vei reveni complet, te vei simţi foarte bine; 
1 - ai revenit complet, eşti pe deplin treaz, ai mintea clară, limpede, eşti com- 
plet treaz, vioi, alert". 

Dacă subiectul se simte totuşi ameţit, nu se ţine bine pe picioare, are un aer 
năuc, terapeutul poate lovi palmele una de alta comandând pe un ton ferm: „Eşti 
pe deplin treaz" sau poate repeta procesul de dehipnotizare. în nici un caz tera- 
peutul nu trebuie să lase subiectul să plece până când nu este sigur că a revenit 
complet la starea normală. Se recomandă ca subiecţii care au intrat într-o transă 
mai profundă să fie lăsaţi să mai aştepte puţin într-o cameră, înainte de a pleca, 
terapeutul urmând să mai verifice o dată starea acestora. Există cazuri foarte rare 
când subiecţii pot acuza cefalee, confuzie, ameţeli sau stări de vomă la revenirea 
din hipnoză. Acest fenomen apare mai ales când pacienţii nu sunt de acord să 
îndeplinească sarcinile administrate de terapeut (de exemplu, în mod inconştient 
ei pot să nu dorească să se lase de fumat). Fenomenul este interpretat ca o rezis- 
tenţă la psihoterapie. Dar în practică pot apărea şi alte tipuri de rezistenţe: starea 
hipnotică se transformă într-o fugă sau o comă isterică sau într-o stare catatonică 
la un pacient psihotic; în aparenţă, subiectul se trezeşte, dar poate menţine în 
stare de veghe comportamentul de tip hipnotic, sau subiectul se trezeşte, apoi 
reintră spontan în transă. Toate aceste rezistenţe la revenire pot fi puse pe seama 
unor erori de tehnică atunci când, fără să-şi dea seama, terapeutul i-a sugerat să 
nu se trezească, dar pot apărea şi din alte cauze: existenţa unor sentimente de 
ostilitate faţă de terapeut, sugestii posthipnotice pe care subiectul nu vrea să le 
urmeze, existenţa unor tulburări în sfera personalităţii (nevoia de a fi dominat, de 
a se supune, de a evita un conflict, de a fugi de realitate). 

Williams (cit. Hartland, 1971) afirmă că subiectul poate dori să testeze 
capacitatea terapeutului de a-1 controla, sau că aceste rezistenţe la revenire pot 
fi expresia unor erori şi ambiguităţi de instructaj. 

De regulă, asemenea dificultăţi de revenire nu apar din prima şedinţă de 
hipnoză, ci atunci când subiectul află în ce fel transa poate să folosească sco- 
purilor sale. 

Pot exista diferite metode de reducere a acestor rezistenţe la revenire. O 
metodă frecvent folosită este interogarea subiectului aflat în hipnoză în legătură 
cu motivul refuzului său. Răspunsul subiectului poate sugera terapeutului ce 
sugestii trebuie administrate în acest caz. 

Rosen (cit. Hartland, 1971) indică metoda scrisului automat, metoda pri- 
virii în bila de cristal sau cea a visului hipnotic ca soluţii pentru aceste situaţii. 
O altă metodă este ignorarea pacientului. Subiectului i se dau următoarele 
instrucţiuni: „Dacă nu doreşti să te trezeşti trebuie să te las aşa cum eşti". Apoi, 
terapeutul ignoră subiectul şi se ocupă de alte probleme. De cele mai multe ori, 
subiectul trece în somn natural şi se trezeşte spontan. Terapeutul trebuie să-l 
observe pe subiect şi să-l lase să plece din cabinet numai atunci când acesta e 
complet treaz. 

Williams (cit. Hartland, 1971) susţine că terapeutul trebuie să folosească 
acele metode care, după părerea subiectului, îl pot trezi, să corecteze sugestiile 
ambigue date în inducţia hipnotică, să inducă o transă secundară, să sugereze 
experienţe care să ducă firesc la terminarea transei, să accepte unele condiţii sta- 
bilite de subiect pentru a coopera şi să folosească sofismele pentru a preîntâm- 
pina opoziţia subiectului. Utilizarea mijloacelor fizice (a pălmuirii) nu este indi- 
cată decât în cazul stărilor extreme de tip isteric, stări care nu ţin de hipnoză, ci 
de anumite particularităţi ale personalităţii subiectului. 

Pe lângă tehnica de inducţie expusă anterior, Hartland prezintă şi o altă 
tehnică de inducţie rapidă. Subiectul stă în picioare în faţa terapeutului, iar aces- 
ta îi pune mâinile pe umeri şi îi fixează cu privirea rădăcina nasului : -„Uită-te în 
ochii mei şi imaginează-ţi că vei adormi repede. Imediat vei intra într-un somn 
adânc, profund, odihnitor. Continuă să te uiţi în ochii mei şi vei simţi o greutate 
care cuprinde tot corpul. Corpul devine tot mai greu. Picioarele sunt grele, foarte 
grele. Corpul este greu, tot mai greu, ca de plumb. Pleoapele devin grele, tot mai 
grele. Te cuprinde o stare de toropeală, de somnolenţă. Te simţi obosit, corpul 
este greu, greu ca de plumb. Simţi nevoia să adormi. Pleoapele sunt atât de 
grele, că nu poţi ţine ochii deschişi. Ochii se închid, se închid, nu poţi să-i mai 
ţii deschişi. Adormi, adormi, ochii se închid, dormi, dormi, somn profund". 

In utilizarea tehnicilor de inducţie, terapeutul trebuie să ţină seama de 
următoarele recomandări: 1) dacă nu e necesară o transă profundă, o metodă de 



inducţie rapidă este adesea suficientă. Dacă este însă nevoie de o transă mai pro- 
fundă, se recomandă utilizarea unei metode de durată mai mare, cu mai multe 
detalii; 2) metodele rapide fac o impresie mult mai puternică asupra spectatoru- 
lui; 3) uneori se poate eşua cu o metodă, dar se poate reuşi cu alta. De regulă, 
cu metode mai lungi se reuşeşte mai bine; 4) scopul terapeutic scontat se obţine 
mai uşor prin utilizarea metodelor mai lungi pentru că acestea permit exercitarea 
unui control mai bun asupra pacientului. 



Alte tehnici uzuale de inducţie hipnotică 

• Tehnica de inducţie elementară (Hunter, 1988): 

„Aşezaţi-vă într-o poziţie cât mai comodă. E bine aşa. Amintiţi-vă că vă 
puteţi oricând mişca, vă puteţi oricând schimba poziţia pentru a vă simţi cât mai 
comod. Asiguraţi-vă de faptul că aveţi spatele şi capul sprijinite (subiectului 
trebuie să i se dea asigurări că el deţine controlul asupra situaţiei; confortul fizic 
este important). Acum lăsaţi ochii dumneavoastră să găsească un obiect (punct) 
agreabil asupra căruia urmează să se concentreze. Continuaţi să priviţi un anu- 
mit timp obiectul respectiv. Treptat-treptat veţi constata că pleoapele au 
tendinţa de a deveni tot mai grele, din ce în ce mai grele, astfel încât ar fi foarte 
plăcut să închideţi ochii pentru câteva secunde. Deschideţi din nou ochii, apoi 
închideţi-i iar. Veţi constata că aveţi tendinţa de a clipi uşor. Acesta este un sem- 
nal că veţi avea acces la o zonă plăcută a minţii dumneavoastră, o zonă în care 
timpul îşi pierde semnificaţia şi în care puteţi percepe sugestiile directe de 
închidere a ochilor. (Acestea sunt mai puţin anxiogene decât cele directe de 
închidere a ochilor. Dacă observaţi cu atenţie subiectul veţi constata tendinţa 
acestuia de a clipi. Atunci este momentul să menţionaţi acest lucru cu voce tare.) 
Imaginaţi-vă acum că vă aflaţi într-un loc foarte plăcut, unde toate lucrurile sunt 
aşa cum ar trebui să fie. Introduceţi o semnificaţie personală a imageriei diri- 
jate. Vă plasaţi cu ochii minţii în locul respectiv şi veţi constata că vă simţiţi 
din ce în ce mai bine, mai relaxat, mai liniştit, mai confortabil, încordarea va 
dispărea tot mai mult, din ce în ce mai mult. (Conştientizaţi ideea reducerii 
încordării mai ales la subiecţii care nu au experienţă în domeniul hipnozei.) 
Imaginaţi-vă toate detaliile reveriei dumneavoastră interioare: ce vedeţi cu 
ochii minţii, ce auziţi cu urechile minţii, ce senzaţii percepeţi în corpul dum- 
neavoastră. Dacă vă imaginaţi că sunteţi întins pe plaja mării, simţiţi soarele 
fierbinte, nisipul moale şi cald, simţiţi mişcările corpului dumneavoastră, 

atunci faceţi un semn cu capul (ghidaţi subiectul astfel încât să diferenţieze 
experienţele interne de cele externe). Dacă vă imaginaţi că sunteţi în apa unui lac, 
simţiţi mişcările corpului în apă, simţiţi apa răcoroasă care vă atinge pielea, faceţi 
semn că da prin mişcarea capului. Căutaţi să descoperiţi ce anume simte corpul 
dumneavoastră în această situaţie (Faceţi apel la toate modalităţile senzoriale: 
vizuală, auditivă,^ kinestezică, tactilă, olfactivă, gustativă, la senzaţiile de cald şi 
de rece.) Poate că în visul dumneavoastră în stare de veghe sunt lucruri pe care 
doriţi sa le atingeţi, să le vedeţi, să le gustaţi sau să le mirosiţi. Puteţi simţi arome 
minunate care se asociază cu ceea ce vedeţi. Descoperiţi şi bucuraţi-vă de culori, 
observaţi dacă este cald sau răcoare, dacă mai există şi altă prezenţă în visul dum- 
neavoastră (Este bine să se sublinieze că orice om se lasă purtat de reverii diurne, 
şi acesta este un lucru plăcut şi odihnitor.) Observaţi cu ochii minţii toate detali- 
ile, culorile şi bucuraţi-vă de imaginile pe care le-aţi creat. în timp ce vă imagi- 
naţi aceste lucruri frumoase, mintea dumneavoastră interioară vă va purta spre o 
stare de hipnoză plăcută, odihnitoare, o stare care vă convine şi în care veţi putea 

realiza ceea ce v-aţi propus". Se subliniază faptul că, indiferent ce face subiectul 
este bine. ’ 

• Tehnica inducţiei prin metoda imageriei vizuale (Hunter, 1988): 

„Staţi, comod pe fotoliu, cu ochii închişi şi spatele sprijinit. Imaginaţi-vă 
un nor alb şi pufos care coboară din cer şi vine atât de aproape de dumneavoas- 
tră, meat vă puteţi; urca pe el ca pe o saltea moale (Nu uitaţi că unii subiecţi nu 
au capacitatea de imaginare vizuală. Pentru ei, o astfel de tehnică este mai 
curând frustrantă decât agreabilă.) Lăsându-vă purtat de norul pufos veţi putea 
trai experienţe plăcute în mintea dumneavoastră. (Subiectul este invitat să par- 
ticipe la experienţa psihologică.) Simţiţi moliciunea şi atingerea plăcută a noru- 
lui care va susţine, vă învăluie. Simţiţi cum începeţi să plutiţi tot mai sus, din ce 
in ce mai sus, în timp ce vă simţiţi protejat, apărat, în siguranţă. (Se adaugă ele- 
mentele kinestezi ce celor vizuale. Este importantă accentuarea sentimentului de 
siguranţa.) Pe măsură ce norul se ridică şi pluteşte tot mai sus, pe cerul albastru, 
observaţi cum o pasăre albă aterizează lângă, nor şi vă priveşte cu ochi 
întrebători. Parcă ar vrea să spună: «nu vrei să te joci cu mine?». Apoi, pasărea 
îşi mtinde aripile şi zboară lin în jurul norului pe care plutiţi, lăsându-se în voia 
curentu ui plăcut de aer. Ea este liberă, complet liberă. (Terapeutul trebuie să se 
asigure de faptul că pacientul nu are fobia păsărilor.) Norul dumneavoastră 
parca ar vrea să urmeze pasărea albă şi vă întrebaţi încotro vă va purta. Plutiţi 
pe nornl alb şi pufos, care alunecă lin şi liniştit. Puteţi vedea vârfurile copacilor 
câmpiile verzi, lanurile galbene de grâu şi panglica argintie â unui râu care curge 
printre , câmpii. înaintea dumneavoastră se zăreşte arcul strălucitor al unui 
curcubeu. Şi pasărea albă care vă călăuzeşte l-a văzut şi zboară spre el. Pe 



măsură ce vă apropiaţi de curcubeul viu colorat, vă minunaţi tot mai mult de fru- 
museţea lui. Fiecare culoare este strălucitoare şi bordată cu argintiu. Culorile 
sunt minunate, strălucitoare, cele mai frumoase culori pe care le-aţi văzut vreo- 
dată. (Exerciţiul nu este recomandabil subiecţilor care nu pot vizualiza culori.) 

Pasărea albă vă va conduce spre o culoare roz delicată. Vă cufundaţi în ea 
şi aveţi impresia că atingeţi un nou nivel de conştientizare. (Sugestia „atingeţi 
un nou nivel de conştientizare" este utilă pentru producerea schimbării.) E 
culoarea care apare pe cer înainte de răsăritul soarelui. Culoarea aduce cu ea căl- 
dură, sănătate. Vă cufundaţi în culoarea galben-portocalie şi simţiţi cum proce- 
sul de vindecare începe să se desfăşoare în interiorul organismului. (Culoarea 
galben-portocalie sugerează promisiunea unui lucra bun care se va întâmpla. 
Soarele este adesea considerat simbolul vindecării.. „Procesul de vindecare va 
începe" reprezintă o promisiune şi o parte a noului nivel de conştientizare.) 
Urmaţi în continuare pasărea albă care vă conduce spre culoarea verde, simbolul 
creşterii şi reînnoirii. (Se utilizează metafora creşterii şi schimbării.) Este o 
culoare minunată, o culoare a tuturor posibilităţilor, culoarea primăverii, a 
mugurilor care se desfac înainte de începerea unei vieţi noi. Verdele este culoa- 
rea pe care o aşteptăm, în zilele mohorâte de iarnă, culoare ce ne promite un nou 
început. (Se accentuează ideea unor noi promisiuni.) Plutiţi în continuare spre 
albastrul ceresc şi parcă păsării albe îi place mai mult această culoare, sau doar 
vi se pare. Culoarea albastră induce starea de linişte şi pace interioară, vă aduce 
răcoare şi confort. (Este simbolul acceptării.) Treptat, culoarea albastră se pre- 
schimbă în purpuriul apusului de soare. Este timpul contemplării, al revederii 
întregii* voastre vieţi pentru a descoperi un nou sens, a atinge un nou nivel de 
înţelegere a propriei persoane şi a Universului (Revederea lucrurilor presupune 
a vedea din nou, implică o nouă perspectivă.) Pasărea albă zboară liber încoace 
şi încolo printre culorile curcubeului şi parcă vă cheamă spunându-vă: «Şi dum- 
neavoastră puteţi fi o parte a întregului Univers». (Se sugerează ideea că subiec- 
tul nu e singur. Se păstrează tăcere pentru un timp.) 

Acum a sosit timpul să vă reîntoarceţi acasă, să călătoriţi pe norul alb şi 
pufos spre locul de unde aţi plecat. Pasărea albă vă urmează în călătorie, 
zburând înjurai norului dumneavoastră şi învitându-vă să continuaţi jocul. Ştiţi 
însă că a venit timpul ca jocul să se sfârşească pentru un timp. Acum, norul vă 
va purta în deplină siguranţă până acasă şi vă va aşeza pe fotoliul preferat. Veţi 
reintra în corpul dumneavoastră ştiind că veţi putea urma din nou pasărea albă 
într-o zi". (Se oferă perspectiva unor noi posibilităţi.) 

Această tehnică de inducţie a fost publicată pentru prima dată în manualul 
Asociaţiei de Hipnoză Clinică, editat de Corydon Hammond în 1988. 

• Tehnica fixării privirii (Hunter, 1988): 

„Aşezaţi-vă confortabil în fotoliu cu picioarele sprijinite de podea. E bine 
aşa. Aveţi vreo întrebare înainte de a începe? Nu? Bine! (Se oferă subiectului 
posibilitatea să participe.) Acum priviţi degetul meu arătător pe care îl voi 
apropia treptat de fruntea dumneavoastră. (Experimentatorul ţine mâna dreaptă 
la aproximativ 30 cm de fruntea subiectului, cu degetul arătător uşor flexat. 
Palma deschisă sau pumnul pot părea oarecum ameninţătoare pentru unii 
subiecţi.) Dacă veţi fixa un timp suficient de lung degetul meu sau orice alt 
obiect, ochii dumneavoastră vor obosi treptat şi veţi avea tendinţa de a-i închide. 
(Aduceţi arătătorul uşor flexat în dreptul punctului dintre sprâncenele subiectu- 
lui.) Nu este nimic misterios în asta, doar că atunci când se va întâmpla, acesta 
va fi un semnal pentru dumneavoastră şi pentru mine că sunteţi gata să intraţi 
până la un anumit nivel de hipnoză, atât cât este confortabil şi potrivit pentru 
dumneavoastră astăzi. (Se stabileşte cu subiectul un contract implicit.) Conti- 
nuaţi să priviţi degetul meu — e bine aşa — şi observaţi că ochii încep să se 
umezească uşor şi foarte curând veţi simţi nevoia sa clipiţi. . . (în această etapă, 
ochii se umezesc şi subiectul are tendinţa de a clipi. Dacă se închid ochii, con- 
tractul este acceptat.) E bine aşa - lăsaţi acum ochii să se închidă uşor şi ima- 
ginaţi-vă că vă aflaţi într-un loc foarte plăcut, unde totul este aşa cum ar trebui 
să fie, un loc pe care 1-âţi ales anume pentru dumneavoastră 11 . (Locul ales are o 
semnificaţie personală.) 

Uşorul tremur al pleoapelor este probabil cel mai obişnuit fenomen care 
apare atunci când cineva intră în hipnoză. Aceasta se întâmplă datorită poziţiei 
în care ochii se odihnesc atunci când intrăm în hipnoză. (Confirmarea faptului 
că subiectul se află în transă.) Mai târziu, atunci când veţi învăţa autohipnoza, 
veţi utiliza tremurul pleoapelor ca semnal că sunteţi gata să intraţi într-o stare 
foarte plăcută şi odihnitoare. (Se subliniază faptul că „acesta este instrumentul 
dumneavoastră 11 . Indiferent .ce se întâmplă, este bine că se întâmplă.) Acum se 
poate trece la programul terapeutic propriu-zis. 

Variaţii ale tehnicii: 

• Subiectul fixează vârful unui creion pe care îl ţine în mână. 

• Se poate cere subiectului să fixeze cu privirea un punct de pe peretele 

opus. 

• Unii terapeuţi recomandă fixarea unei lumânări sau a unui beculeţ cu 
lumină slabă. 



Tehnici avansate de inducţie hipnotică 

• Metoda levitaţiei braţului 

Metoda a fost utilizată pentru prima dată de Milton Erickson, dar cea mai 
bună descriere a acesteia îi aparţine lui Wolberg. Subiectul este aşezat în poziţie 
cât mai comodă pe un scaun şi primeşte următoarele instrucţiuni: „Doresc să stai 
comod pe scaun şi să te relaxezi. Pune braţele pe coapse, cu palmele în jos. 
Observă cu atenţie braţele. Stai liniştit şi relaxat. Vei constata că se întâmplă 
anumite lucruri cu braţele şi cu palmele tale. Aceste lucruri se petrec întotdeau- 
na când eşti relaxat, dar, de regulă, nu le dai atenţie. Te rog să te concentrezi 
asupra palmelor tale, asupra tuturor senzaţiilor ce apar la acest nivel. Vei simţi 
poate greutate în palme sau presiune, vei simţi materialul din care sunt făcuţi 
pantalonii (sau fusta) ori vei simţi căldură sau mici furnicături în degete. 
Indiferent despre ce fel de senzaţii e vorba, doresc să le observi cu atenţie. 
Atenţia ta poate să fluctueze, să se abată de la palme, dar readu-o cu calm înapoi. 
Continuă să te concentrezi asupra palmelor întrebându-te când va începe miş- 
carea din ele. (Când terapeutul observă mişcarea unuia din degetele subiectului, 
el menţionează acest lucru şi afirmă că mişcarea se va intensifica probabil.) E 
interesant de văzut care din degetele tale se mişcă mai întâi. Poate fi degetul 
mijlociu, arătătorul sau inelarul etc. Unul dintre degete începe să zvâcnească, să 
se mişte. Nu ştii încă ce deget se va mişca mai întâi. Continuă să-ţi concentrezi 
întreaga atenţie asupra degetelor. Vei constata o mişcare uşoară în degetul arătător 
al mâinii drepte. De îndată ce a început mişcarea, vei observa ceva interesant. 
Foarte încet, degetele se vor îndepărta unele de altele, spaţiul dintre ele va deveni 
din ce în ce mai mare. Degetele se vor îndepărta tot mai mult unele de altele. Se 
vor îndepărta unele de altele tot mai mult. (Aceasta este prima sugestie adevărată 
la care ne aşteptăm să răspundă subiectul.) Pe măsură ce degetele se depărtează, 
vei observa că ele au tendinţa de a se arcui, de a se ridica. Observă cum arătătorul 
mâinii drepte se arcuieşte, tinde să se ridice. în acest moment şi celelalte degete 
tind să-l urmeze, să se arcuiască, să se ridice, să se ridice. Pe măsură ce degetele 
tind să se ridice, devii tot mai conştient de faptul că palma ar fi trasă în sus de un 
balon, tot mai sus, din ce în ce mai sus. Palma dreaptă e uşoară ca un fulg şi tinde 
să se ridice tot mai mult. Pe măsură ce palma se ridică, tot braţul se ridică tot mai 
mult, din ce în ce mai sus. Pe măsură ce priveşti palma şi braţul care se ridică tot 
mai mult, observi că devii tot mai relaxat, tot mai toropit. Ochii devin tot mai 
obosiţi, din ce în ce mai obosiţi. Pe măsură ce braţele se ridică, devii tot mai rela- 
xat, tot mai toropit, mai somnolent. Pleoapele devin tot mai grele, din ce în ce mai 
grele, tind să se închidă. Voi număra acum de la 1 la 10 şi cu fiecare număr braţul 



